Cenić: BiH će izaći iz krize kad sve propadne - Klix.ba\nCenić: BiH će izaći iz krize kad sve propadne\n2.7.2012. u 14:04\nU okviru prve Akademije političkog liderstva u Sarajevu danas je ekonomska analitičarka i bivša ministrica finansija Republike Srpske Svetlana Cenić održala predavanje o temi „Država, finansije, budžet“.\nPristalica je ovakvih predavanja, jer voli da čuje mišljenja mladih te se nada da će oni ispravljati greške u državi, koliko god im to bilo na teret.\n„Pogotovo danas mi je drago kad vidim omladinu koju nešto interesuje i koja još nešto čita. Nažalost, većina mladih više ne čita ni obaveznu lektiru, a kamoli da je išta interesuje što je dalje od mobitela, facebooka ili izlazaka“, kazala je Cenić.\nNaglasila je još jednom koliko je ekonomsko stanje u BiH loše, o čemu govore svi ekonomski podaci.\nPodaci Direkcije za ekonomsko planiranje (DEP) na državnom nivou pokazuju da imamo pad industrijske proizvodnje te da su strane investicije u minusu.\nZa takvo stanje odgovorni su, ističe, oni koji su zemlju uveli u deficit.\n„Neko će reći da suficit usporava privredni rast. Bosna i Hercegovina je pokazala da to nije tačno, zato što ni bruto domaći proizvod još nismo dostigli predratni jer smo izašli iz rata. Zatim 2005. godine kada je ostvaren suficit budžeta BiH je u prosjeku imala rast industrijske proizvodnje 19,8 posto, a ostvaren budžetski suficit“, kaže Cenić, dodajući da je razlog takvog stanja što se u tom periodu manje kralo u našoj zemlji, kada se nije reketirala privreda.\nNakon privatizacije i PDV-a BiH već 2007. godine ulazi u deficit.\n„U izvještaju MMF-a vidi se koji su se i kakvi deficiti pojavili, pa smo čak 2009. imali prekoračenje ciljanog budžetskog deficita. Za to možemo kriviti one koji smatraju da je trošenje osnovna svrha biti na vlasti i koji su pokazali da znaju trošiti, a ne znaju zaraditi“, tvrdi Cenić.\nČinjenica da je stopa nezaposlenosti ogromna, da se gasi veliki broj preduzeća, da privreda jedva sastavlja kraj s krajem i da 11 ljudi dnevno izgubi posao za tako malu ekonomiju u BiH je, kaže, frapantan podatak.\nSmatra da je budžet donesen tako da onima na vlasti ostane više para.\n„Kada je Predsjedništvo BiH donoseći i usvajajući prijedlog tog budžeta kada su poslali u parlamentarnu proceduru, zapravo kada su donijeli odluku da neće biti smanjenja plata dok se ne izmijeni član 9. Ustava s time su jasno pokazali da je budžet očigledno skrojen tako da za plate ima“, kaže Cenić.\nTako imamo najplaćenije poslovnike i izabrane osobe u regionu s najmanje efekta i s najmanjim brojem radnih sati.\nIz današnje krize, ističe, izaćemo kada sve propadne i tada će glasači početi da pitaju za svoje pare.\n„Nažalost, to je naš mentalitet i zato molim Boga da to bude što prije, ne bismo li što prije počeli nešto novo praviti. MMF će također pomoći ovoj vlasti da do daljnjeg ostane na sceni, zato što tri godine traje grace period. Tako ćemo prekoračiti one druge sljedeće opšte izbore, jer će se iskrpiti neke rupe po budžetima, a kada to bude trebalo vraćati oni će već biti ustoličeni i ovako kao i danas mijenjati koalicije“, rekla je Cenić.\nIran zaprijetio Izraelu "da će ga izbrisati s lica zemlje"\n02.07.2012. u 14:29\nDačić razgovarao sa Lagumdžijom o saradnji BiH i Srbije\n02.07.2012. u 14:00


Island razmatra molbu za azil, dijele Snowdenove vrijednosti | 24sata\nIsland razmatra molbu za azil, dijele Snowdenove vrijednosti\nSnowden je rekao kako će tražiti azil od zemlje koja dijeli njegove vrijednosti, a to je Island. Ljevičar Ogmundur Jonasson predložio je da odmah dobije državljanstvo\nIslandski zakonodavci predstavili su u četvrtak prijedlog da američki zviždač Edward Snowden odmah dobije državljanstvo. Ogmundur Jonasson iz ljevičarsko orijentirane Zelene stranke predložio je to Odboru za pravosudna pitanja. Međutim, dobio je minimalnu podršku, piše Newsday.\nSnowden, za kojega se vjeruje da je u tranzitnoj luci na moskovskom aerodromu, rekao je za Guardian da će tražiti azil od zemlje koja dijeli njegove vrijednosti, a to je Island.\nIsland je odobrio državljanstvo šahovskom prvaku Bobbyju Fischeru 2005. godine kako bi izbjegao tužbu u SAD-u jer je odigrao meč u bivšoj Jugoslaviji za 3,3 milijuna dolara usprkos međunarodnom ekonomskom embargu.\nSlužbeno ga odbile Italija i Francuska\nItalija i Francuska pridružile su se listi zemalja koje su odbile dati politički azil Edwardu Snowdenu.\nPredstavnik njegovog oca tvrdi kako mu je šef WikiLeaksa Julian Assange naredio da otkrije tajne podatke o prisluškivanju. Komunicira sa sinom jedino preko Assangovih ljudi koji mu ne dozvoljavaju direktan kontakt.\nZviždač je tražio azil u više od 20 zemalja, a do sada ni jedna nije dala zaštitu od američke vlade. Visoki američki dužnosnici, među kojima je i potpredsjednik Joe Biden, osobno su tražili saveznike da ne daju azil špijunu.\nSnowden je povukao molbu za azil u Rusiji nakon što je Putin rekao da može ostati samo ako prestane odavati tajne podatke, piše The Wall Street Journal.\nNadao se kako će mu zaštitu pružiti Ekvador, ali nakon izdavanja privremene putne isprave na zahtjev Assangea, rekli su kako o azilu ne mogu razgovarati dok Snowden nije na teritoriju Ekvadora.\nPosljednji u nizu incidenata dogodio se s bolivijskim predsjednikom Evom Moralesom koji je morao sletjeti u Austriju jer su vjerovali da je zviždač na letu. Morales je optužio Bijelu kuću da su ga oteli.\nBolivija bi mogla zatvoriti američku ambasadu nakon incidenta\nPredsjednik Evo Morales zaprijetio je da će zatvoriti američku ambasadu u Boliviji nakon incidenta s prisilnim slijetanjem i pretragom njegovog aviona za koju je okrivio Bijelu kuću. Upozorenje je stiglo nakon što su mu vođe četiri južnoameričke zemlje pružile potporu na hitnom summitu održanom u četvrtak.\nPodsjetimo, nakon što su mu Francuska, Portugal, Italija i Španjolska zabranile prelijetanje njihovog zračnog prostora bio je prisiljen sletjeti u Austriju. Tamo je zadržan 13 sati. Na kraju su pretražili avion. Austrijske vlasti rekle su kako je Morales dozvolio pretragu dok je on tvrdio suprotno.\nSnowden nije bio na letu, piše BBC.\nMorales je bio na konferenciji u Moskvi. Na pressici je rekao kako će razmotriti molbu za azil Edwarda Snowdena.


Zna se zašto je Mira Marković nosila cvet u kosi: Otkriva mnogo o njenoj ličnosti, a od jedne stvari je sve počelo! - Svetionik.com\nAlo - Vesti #4054\n4054 Zna se zašto je Mira Marković nosila cvet u kosi: Otkriva mnogo o njenoj ličnosti, a od jedne stvari je sve počelo!\nAlo - Vesti · 31.03.2021 09:29


POSLE 60 GODINA OD SMRT EMETA TILA: Svedokinja priznala da je lagala (FOTO)\nAvgusta 1955. godine, 14-godišnji crnac Emet Til navodno je flertovao sa belkinjom u jednoj prodavnici na Jugu. Nekoliko dana kasnije, dva belca su ga odvela na reku, surovo mučila i ubila, a onda su oslobođeni na sudu\nObjavljeno: 12.02.2017. 06:00h\nFoto: Emet Til; Autor: AP\nEmeta Tila, 14-godišnjeg crnca iz Čikaga, u gradiću Mani u Misisipiju 28. avgusta 1955. ubili su Roj Brajant i njegov polubrat Džej Milam zato što je nekoliko dana ranije navodno flertovao sa Brajantovom ženom Kerolajn.\nNa osnovu njenog svedočenja, porota sačinjena isključivo od belaca oslobodila je ubice nakon samo sat vremena većanja.\nPosle više od 60 godina, Kerolajn Brajant je priznala da je lagala.\n"Ništa što je taj dečak uradio nije moglo da opravda to što mu se desilo", rekla je Brajantova, danas Donam, piscu Timu Tajsonu, autoru knjige "Krv Emeta Tila".\nTilova porodica se nada da će vlasti sada ponovo otvoriti slučaj.\n"Potrebno je da dođe do revizije dokaza posle ovog otkrića", rekla je žrtvina rođaka Debora Vots koja se nalazi na čelu Legata Emeta Tila.\n"Nadam se da pokušava da olakša savest", izjavio je pastor Viler Parker, koji je putovao sa Tilom vozom od Čikaga do Misisipija te 1955. godine. "Moj posao je da navedem ljude da olakšaju savest i iskupe se pred Bogom".\nPastor Parker je rekao da je oduvek bio za to da Donamova dobije imunitet od gonjena ukoliko ispriča sve što zna.\nKerolajn Donam, koja se 1975. razvela od Roja Brajanta i preudala, opisala je šta se tačno dogodilo u memoarima "Više od zvižduka" koji su pohranjeni na Univerzitetu Severne Karoline i mogu da budu objavljeni tek 2036. ili posle njene smrti.\nVlasti imaju mogućnost da uz sudski nalog pregledaju rukopis i utvrde šta se zaista dogodilo.\n"Neće to vratiti Emeta, ali bi nas istina oslobodila", kaže Parker.\nI Votsova misli da je najzad vreme da se sazna šta je dovelo do tog kobnog avgustovskog dana, kada su dva belca pretukla i ubila Tila.\n"Voleli bismo da dođemo do istine na bilo koji pravni način. Hteli bismo da neko odgovara, ako je opravdano, a ako ne, bar da čujemo istinu."\nIstina je bila ono za čim je čeznula Tilova majka. "Mami nije bila zainteresovana da neko ode u zatvor", kaže Votsova.\nZa sada se niko od nadležnih nije oglasio. FBI je 2004. ponovo otvorio slučaj zahvaljujući naporima Kampanje za pravdu za Emeta Tila, ali se Kerolajn Donam i tada držala svog iskaza. Porota u Grinvudu, Misisipi, u kojoj su većinu činili crnci, odbila je da je 2007. optuži za umešanost u ubistvo.\nSUROV ZLOČIN BEZ KAZNE\nSamo Kerolajn može da ispriča šta se dogodilo tog 24. avgusta 1955. kada je Til ušao u prodavnicu koju je držala sa mužem. Kerolajn Brajant je pred porotom 1955. izjavila da ju je Til pozvao na sastanak, dotakao je i rekao joj da je "već bio sa belkinjom", a zatim i zviznuo za njom.\nU prvobitnom iskazu u policiji nije pominjala da ju je dotakao, već samo uvredio.\nKada se njen muž posle četiri dana vratio sa puta, saznao je kako je mladi crnac razgovarao sa njegovom ženom. On i polubrat Milam došli su po Tila u kuću njegovog rođaka, ubacili ga u auto i odvezli do reke Talahači.\nBio je to zaista surov zločin: naterali su dečaka da nosi ventilator sa mašine za branje pamuka težak 33 kilograma do obale. Tu su mu rekli da skine odeću, pretukli ga gotovo na smrt, iskopali mu oko i pucali u glavu, a onda telo, za koje su bodljikavom žicom vezali ventilator, bacili u reku.\nTri dana kasnije telo je isplivalo, tako neprepoznatljivo da je rođak samo po prstenu znao da je to Emet. Vlasti su želele da ga što pre sahrane, ali je Tilova majka Mami Bredli tražila da ga pošalju u Čikago. Kada je videla telo, odlučila je da na sahrani kovčeg bude otvoren, tako da svet sazna šta su u Misisipiju uradili njenom jedinom sinu. Afroamerički nedeljnik Džet objavio je sliku mrtvog dečaka, a onda se priča našla na stranicama velikih medija.\nZa manje od dve nedelje počelo je suđenje ubicama, ali ih je bela porota u Misisipiju oslobodila posle sat vremena većanja. Nekoliko meseci kasnije, obojica su priznala magazinu Luk da su pretukli i ubili 14-godišnjaka iz Čikaga.\nSmrt Emeta Tila i suđenje njegovim ubicama predstavljali su dokaz o razmerama segregacije na Jugu i bili su podsticaj afroameričkom pokretu za građanska prava.\n(USA Today, History.com)\nKada belci postanu "ostali": Migracije i demografski šokovi će do 2050. potpuno promeniti svet\nCrni robovi Bele kuće: Konačno ispričana priča "nevidljivih" sluga predsednika\nBez dostojanstva: Evo kako neuspeh Afrike utiče na globalni rasizam prema crncima


ARSENAL FEST 08 - Kragujevac - karte\nARSENAL FEST 08 – karte\nArsenal Fest 08 biće održan 21, 22. i 23. juna 2018. godine u Kragujevcu, a njegov slogan će biti “Capital City of Music”.\nKomplet ulaznica za sve tri večeri već je u pretprodaji i košta neverovatnih 2.000 dinara.\nKragujevac je daleke 1818. postao prestonica Srbije, a cilj nam je da 2018. Arsenal Fest 08 bude bar tokom tri večeri “Capital City of Music” – prestonica dobre muzike u ovom delu Evrope!\nOd svog početka 2011. Arsenal je iz godine u godine rastao, u šta se moglo uveriti njegovih preko 100.000 posetilaca do sada, koji su uživali u nastupima značajnih imena srpske i ex Yu scene, ali i bendova kakvi su Thievery Corporation, Anthrax, Buzzcocks, Skunk Anansie, Toy Dolls, Gentleman…\nSada nam je ambicija da Arsenal Fest 08 bude najbolje, najveće i najznačajnije izdanje festivala do sada, uz neka nova ekskluzivna, intrigantna i značajna muzičkih imena svetske, ali naše scene čija će imena biti postepeno saopštavana u nedeljama pred nama…\nUz Main Stage smešten u jedinstveni, fantastični otvoreni prostor u fabrici municije iz 19. veka i Garden Stage u prelepom zelenilu “Zastavine bašte”, kao i Explosive DJ stage u rustičnom zdanju “Čaurnice”, Arsenal Fest 08 priprema još više bogatih sadržaja i spreman je za širenje u nove prostore…


STRAH SE ŠIRI KRNJAČOM: Razjareni pas hara naseljem, građani preplašeni dok Zoohigijena nema ljudi za intervenciju - Beograd24\nSTRAH SE ŠIRI KRNJAČOM: Razjareni pas hara naseljem, građani preplašeni dok Zoohigijena nema ljudi za intervenciju\nAutor Redakcija Beograd24\t Objavljeno Aug 27, 2018\nNiko od komšija od jutros ne sme da izađe iz svog doma, jer je nepoznati i očigledno vlasnički pas zalutao u našu ulicu, a iz “Zoohigijene” nam uporno poručuju da nemaju dovoljno ljudi da bi nekoga poslali da nam pomogne” žali se sugrađanka Valentina iz Tomaševačke ulice u Krnjači.\nPrema njenim rečima, četvoronožac je u njihov kraj došetao oko 9 sati izjutra, a budući da mu ogrlica visi oko vrata stanari su zaključili da najverovatnije ima vlasnika.\n– Pojurio je za nekoliko komšinica, koje su utrčale u svoje kuće i od tada niko ne izlazi na ulicu. U jednom trenutku je ušao u našu zgradu na broju 4d i doslovno mi bio pred vratima. U stanu sam sama sa troje dece, zarobljena praktično, ne mogu da odem ni do prodavnice po osnovne namirnice, agonija traje već pet sati. Rekla bih da je u pitanju pitbul ili američki staford, teško je precizno proceniti rasu – poručuje sagovornica.\nKako dodaje, lično je zvala “Zoohigijenu” više puta, ali uzalud.\n– Svaki put dobijem isti odgovor, da su sve njihove ekipe na terenu i da nema ljudi koji bi trenutno došli da nam pomognu, te da treba da se strpimo. Kontaktirala sam i Komunalnu policiju, ali su mi oni poručili da služba nema obučene za takve slučajeve, te da nisu nadležni za taj tip problema, niti imaju ovlašćenje da izdaju nalog “Zoohigijeni” da interveniše – objašnjava Valentina, kivna na rad komunalnih službi.\nOna navodi da slučnih situacija u njenoj ulici zasad nije bilo, mada su psi lutalice, kao uostalom i u brojnim drugim gradskim naseljima, gotovo pa redovna pojava.\n– Bilo je lutalica, ali od njih nemamo toliko straha, naviknuti smo, a ovaj pas je po svemu sudeći izgubljen i iz straha bi mogao da napadne – zaključuje ona.\nKONTROVERZNA REKONSTRUKCIJA Da li je Ulica vojvode Stepe lepša i funkcionalnija nego pre?\nNAVALI NARODE: Grad Beograd prodaje 5 stanova, cene već od 12.374 evra!


Izašao je novi, 11. broj Druge strane, lista učenika Srednje škole Pregrada! – Srednja škola Pregrada\nIzašao je novi, 11. broj Druge strane, lista učenika Srednje škole Pregrada!\nSrednja škola Pregrada - Aktualne vijesti - Izašao je novi, 11. broj Druge strane, lista učenika Srednje škole Pregrada!


AP: Lov na medicinski materijal na tržištu očaja | Autonomija\nDok se federalne zalihe brzo smanjuju, a vlada predsednika SAD Donalda Trampa ograničava pristup onome što je preostalo, čelnici federalnih država samostalno preduzimaju vanredne mere\nUšli su i na svetsko tržište koje je jedan guverner opisan kao „divlji Divlji Zapad“, gde se ispostavilo da se nadmeću jedni protiv drugih i svoje savezne vlade. Gledali su kako se cene respiratora udvostručavaju, a maske idu 10 puta više od prvobitne cene. Za pomoć su se obratili bogatim prijateljima i preduzećima. Guverner Masačusetsa Čarli Bejker angažovao je vlasnika NFL-a Roberta Krafta da pošalje avion tima „Patriots“ u Kinu kako bi doneo milion maski.\nU Njujorku, epicentru pandemije u Sjedinjenim Državama, guverner Endrju Kuomo na domaćem terenu je pokušao da obezbedi respiratore, izdajući naredbu koja primorava čak i privatne bolnice da redistribuiraju te uredjaje bolnicama kojima je najpotrebnija. „Neka me tuže!“, rekao je Kuomo.\nZbog svega toga mnogi guverneri su pozvali saveznu vladu SAD da centralizuje kupovinu. No, čini se da predsednik Tramp nije sklon intervenisanju na tržištu privatnh firmi. I Bela kuća je ove sedmice jasno stavila do znanja da Tramp federalne zalihe vidi samo kao „poslednju rezervu“ za države.\n„A to je najveća frustracija“, rekao je guverner Merilenda Lari Hogan, Republikanac koji je na čelu Nacionalnog udruženja guvernera. „Mi smo se, kao federalne države medjusobno takmičili na otvorenim tržištu uz potpuno neravnomernu raspodelu svih tih stvari, a sada se savezna vlada nadmeće s nama i s drugim zemljama koje se takmiče protiv nas, a tu je i vrlo ograničena ponuda svih tih stvari i to bez stvarne koordinacije gde to sve ide“.\nHogan je rekao da ima napretka jer je Federalna agencija za upravljanje u hitnim situacijama distribuirala materijal iz sve manjih zaliha države, ali opisao je to kao „mali procenat“ onoga što je potrebno.\n„Kupujemo sve što možemo na otvorenom tržištu širom sveta ne samo u SAD, već širom sveta, iz zemalja poput Koreje i Kine i drugih“, rekao je on.\n„A onda čujem da ljudi plaćaju milione za pošiljke, a ne dobijaju ništa“, rekao je Durand koji je šef radiologije za pet bolnica. „Dakle, ljudi jednostavno varaju bolnice“.\n„Svi znaju nekoga ko poznaje nekoga u Kini“, objasnio je on kako to funkcioniše.\nPosrednici i dobavljači koriste njihov očaj: Manji respiratori koji su se prodavali za 11.000 do 14.000 dolara, sada idu po 20.000 do 30.000 dolara, rekao je Kristian Mičel, zamenik guvernera Ilinoisa. Bolji koji su koštali 45.000 dolara, sada koštaju 20.000 dolara više.\n„Izbor je jednostavan: ‘Da li da imam dovoljno stvari koje su mi potrebne prvenstveno da zaštitim svoje medicinske radnike, i dovoljno respiratora da budem sigurniji da će više ljudi preživeti, ili da ljudi umiru?“, rekao je on.\n„Veći deo onoga što čujete je istina, to jeste divlji, Divlji Zapad“, rekao je Njusom.\nMale države, kao što je Nju Hempšir, u nepovoljnom su položaju.\n„Žao mi je, Nju Hempšir nije na nivou da bi se takmičio s državom Njujork, ili s državom Ilinois“, rekao je predsednik Udruženja za zaštitu zdravlja u Nju Hempširu Brendan Vilijams.\n„Ako će to biti samo vrsta darvinske borbe za opstanak po sistemu ‘najjači opstaje’, ja ne znam šta da kažem. Apsolutno je neshvatljivo! Nezamislivo je da smo do voga stigli!“.\nTako je bolnička organizacija „LifeBridge Health“ među onima koji stvari uzimaju u svoje ruke. Pretvorila je jednu svoju zgradu u predgrađu Baltimora u fabriku za proizvodnju maski. Šefica Onkologije „LifeBridge“, koja ume da šije, obučila je 40 članova osoblja kako da prave maske, rekao je radiolog Durand.\n„To vam je sada pola fabrika gde se šije, a pola je i dalje operativni blok“, rekao je on.


Promocija studije i kampanje „Svi u srednju školu!"\nCentri civilnih inicijativa (CCI) pozivaju Vas na promociju studije “Obavezno srednje obrazovanje u BiH: ambijent i perspektive” i prezentaciju kampanje “Svi u srednju školu!” koja će se održati u Banjaluci 28.04.2009.g. (srijeda) u Press centru (Hotel Bosna)u 11.oo sati.\nNa promociji će biti predstavljeni rezultati istraživanja koje je CCI sproveo u proteklih pola godine, a koji, između ostalog, upozoravaju na zabrinjavajuće velik broj djece koja ne završavaju srednju školu, na posljedice po lošu strukturu tržišta radne snage, nisku stopu upisa na fakultete, opterećenja socijalnog sektora i povećanje nivoa kriminaliteta, što su efekti loše obrazovane politike u BiH. Na promociji se očekuje i obraćanje predstavnika Ministarstva prosvjete RS.\nTakođe, CCI će ovom prilikom predstaviti kampanju “Svi u srednju školu!”, čiji je cilj uvođenje obaveznog i besplatnog srednjeg obrazovanja u BiH, a kojoj su svojim učešćem podršku dale mnoge istaknute osobe iz javog života, poput Halida Bešlića, Aleksandra Trifunovića, Donne Ares, Igora Vukojevića, Maria Knezovića, itd.


OPASAN VIRUS HARA SRBIJOM: Beograđanin duguje 15.000 dinara zbog ovog SMS-a!\nPosted on 04/01/2019 24/09/2021 inZanimljivosti\nBeograđanin Milan Odžić, ne svojom voljom, postigao Ginisov rekord u slanju SMS. Namerava da plati račun kada mu u “Telenoru” kažu kome će uplatiti novac.\nMilan Odžić je verovao da se to događa drugima i da ne može biti žrtva skupe i glupe prevare. A onda je sredinom maja na njegov “Telenorov” broj stigao virusom zaraženi SMS koji je napravio pravi darmar i u telefonu i na računu.\n“Skupa” poruka je stigla od pašenoga iz Rusije. Kada je Milan otvorio, na telefonu su počele da se događaju čudne stvari. Pojedine aplikacije su prestale da rade, a neke su izbrisane. Pošto nije uspeo da izbriše poruku, ugasio je telefon, a kada ga je upalio nekoliko sati kasnije shvatio je da telefon ne može da koristi. Pašenog tvrdi da mu ništa nije poslao.\n– Pozvao sam operatera, a službenica me je obavestila da je kartica blokirana jer je došlo do eneromno velikog broja poslatih poruka na brojeve s ruskim pozivnim brojem – njih 733 – priča, za “Novosti”, Milan Odžić. – Sve one su poslate u roku od dva sata, u razmaku od tri do četiri sekunde. Usledio je “hladan tuš” kad mu je stigao račun od 15.000 dinara. Podneo je reklamaciju, smatrajući da ne treba da plati taj iznos jer je “zaraza” došla putem “Telenorove” mreže.\n– Dobio sam odgovor da su sve poruke uspešno poslate s mog broja i da svaka podleže naplati u skladu sa uslovima korišćenja tarifnog paketa – nastavlja Odžić. – Moj prigovor je odbijen.\nOdžić je bio prinuđen da im se ponovo obrati: – Rekao sam da je sporna potrošnja nastala ne mojom voljom ili aktivnošću, što bi oni kao stručnjaci trebalo da znaju. Jer fizički je nemoguće slati poruke više od dva sata u ritmu od tri sekunde.\nDa sam to uspeo ja bih se upisao u Ginisovu knjigu rekorda. Oni čak u svom odgovoru nisu nijednom rečju pomenuli to što sam prijavio da sam dobio “zaraženu poruku”, što mi je veoma čudno. Njihov sistem blokirao je moju karticu tek kad je mesečna pretplata uvećana za 1.500 odsto. Šta taj “sistem” nije radio?\nU nameri da istera stvar do kraja, Odžić im je uputio još jedno pismo, u kojem navodi da aplikacije u njegovom telefonu za brzo slanje poruka ne rade.\nIstiče da će račun platiti, ali tek kad od mobilnog operatera dobije pismenu potvrdu kome će biti prosleđen novac u inostranstvu.\nZbog svega što mu se dogodilo, Milan Odžić je Drugom osnovnom javnom tužilaštvu 1. juna podneo krivičnu prijavu protiv N. N. osobe zbog krivičnog dela – visokotehnološkog kriminala.\nU nameri da spreči da još neko bude žrtva hakerskog napada, Milan Odžić se obratio i ruskoj ambasadi u Beogradu. U kratkom pismu ih je obavestio šta se i kako dogodilo, uz napomenu da ne bi želeo da na bilo koji način budu izazvane neugodnosti bilo kome ukoliko je neko od korisnika u Rusiji primio njegov SMS.\nPreviousPrevious post: ALARMANTNO UPOZORENJE: Hoćete da se istetovirate? Obavezno PROČITAJTE OVO pre nego što zažalite!\nNextNext post: OVO JE JEDINI SNIMAK SAHRANE NIKOLE TESLE: Genije iz Smiljana tražio da ga isprate uz pesmu „Tamo daleko“!\nTRIK STAR VEKOVIMA: Uz pomoć njega ćete svakoga ubediti da PROMENI MIŠLJENJE i uradi ONO ŠTO VI ŽELITE!


Srpska u opasnosti: Šta kada džihadisti izađu iz zatvora - 22.12.2019, Sputnik Srbija\nPovratak džihadista sa sirijskog ratišta je manje opasan problem za Bosnu i Hercegovinu i Republiku Srpsku, ali je teži problem — šta sa njima kad izađu iz... 22.12.2019, Sputnik Srbija\nanalize i mišljenja, opasnost\n© REUTERS / Alaa Al-MarjaniMilitanti „Islamske države“\nU Bosnu i Hercegovinu vraćeno je još pet islamskih boraca kojima su prema odluci suda BiH izrečene kazne zatvora u trajanju od mesec do godinu dana. Ipak, poučeni pređašnjim iskustvom, stručnjaci za bezbednost upozoravaju da je vraćanje islamista u BiH velika opasnost po ovu državu.\nOpasnost kad izađu iz zatvora\nNa to je upozorio i ministar unutrašnjih poslova Republike Srpske Dragan Lukač, koji je rekao da njihov povratak ne donosi ništa dobro.\nPredrag Ćeranić, stručnjak za bezbednost, jedan je od onih koji smatraju da je koncetracija povratnika sa ratišta iz Sirije u BiH opasna:\n„Kaznena politika je bila više nego blaga, tako da je onih prvih desetak povratnika bilo kažnjeno uslovno zatvorskom kaznom od godinu dana sa mogućnošću da ta kazna bude otplaćena, odnosno, zamenjena novčanom. I to su oni svi iskoristili. Tako da su oni koji su se borili za najpoznatije terorističke organizacije u svetu bili kažnjeni kao da su džeparoši“,objašnjava Ćeranić.\nNaš sagovornik dodaje da sada ostaje nada da će Tužilaštvo BiH voditi drugačiju politiku jer je napravljen i pravni okvir koji više ne dopušta da se zatvor zameni novčanom kaznom.\n„Dakle, ne mogu islamisti proći više tako blago kao ranije, ali opet kazne nisu stroge. Recimo, za isto delo u BiH kazna je deset godina zatvora, a u Austriji 20. Znači, imamo razloga da se plašimo da će kaznena politika biti ponovo neadekvatna i da kazne neće biti primerene učinjenom delu“, pribojava se naš sagovornik.\nBlage kazne u BiH\nPravi problem, ističe Ćeranić, nastaje u stvari kada kažnjenici odsluže zatvorsku kaznu i izađu na slobodu.\n„To je sada najvažnije pitanje u BiH. Šta očekivati od, recimo, Jasmina Keserovića koji je putem videa javno pozivao sledbenike u BiH i na Balkanu da truju nevernike, sipaju im otrov u vodu i na različite načine ubijaju. Kako će se jedan takav momak ponašati kada izađe na slobodu?“ pita se Ćeranić.\nJoš jedan dodatni problem, kako navodi, čine porodice islamista u kojima su neka deca i rođena tamo, što znači da su od malena zadojena idejom džihada. Kako kaže, ako je neko bio spreman da pređe dve hiljade kilometara radi ideje da ubija, pitanje je da li on može da se resocijalizuje i kako.\n„Mnogo je nepoznanica koje bezbednosnim strukturama u BiH nameće povratak sirijskih ratnika. A radi se tek o prvoj grupi, mi očekujemo još grupa, gde su najopasniji ovi koji su ratovali“, kaže on.\nNije Makron, dodaje naš sagovornik, za džabe upirao prst u BiH nazivajući je tempiranom bombom, jer razlog su upravo povratnici sa ratišta.


SEEbiz.eu / TREND / Victoria Group postaje stoodstotni vlasnik Veterinarskog zavoda Subotica\nVictoria Group Veterinarski zavod Subotica BSE:VZAS Sojaprotein MK Grupa\nDatum objave: 06.02.2019. - 11:24:00\nZadnja izmjena: 06.02.2019. - 11:24:38\nNOVI SAD - Nakon što je vanredna skupština akcionara Veterinarskog zavoda (VZAS), održana 22. januara, donela odluku o sprovođenju prinudnog otkupa akcija od manjinskih akcionara, kompanija je izvestila da će u naredna dva dana uslediti njeno sprovođenje.\nViše od devet odsto akcija koje se trenutno nalaze u rukama manjinskih akcionara Victoria Group će otkupiti po ceni od 90 dinara po akciji, što je bila i cena u nedavno sprovedenoj ponudi za preuzimanje.\nKonsolidacija vlasništva u Veterinarskom zavodu posledica je letošnjeg sporazuma banaka poverilaca koje su postigle dogovor sa MK grupom o preuzimanju dugova Victoria Groupe i njihovoj kasnijoj konverziji u kapital. Po istom osnovu, u toku je konsolidacija vlasništva i u bečejskom Sojaproteinu (SJPT).


Visa predstavila mobilno plaćanje za tržišta u razvoju — Online Tržište\nObjavio(la) admin u kategoriji Generalno, Online naplata, Online poslovanje na dan 17. Novembra 2011. / ostavite komentar\nVisa je uvela mobilno plaćanje namenski dizajnirano za tržišta u razvoju. Trend na tržištima u razvoju pokazuje da je korištenje mobilnih telefona u velikom porastu. Daleko je veća verovatnoća da će potrošači imati mobilni telefon nego bankovni račun, izjavio je Brad Jones, direktor za mobilni novac u Visa.\nVisa pripejd računu se može pristupiti preko mobilnog telefona i sa njega vlasnik računa može da šalje novac nekom drugom korisniku, šalje i prima međunarodne doznake, da kupuje u prodavnicam ili online, gde se Visa prihvaća kao način plaćanja, ili da povlače novac sa bankomata. Takođe, od korisnika ovog načina plaćanja neće biti zahtevano da imaju Internet konekciju na svojim mobilnim telefonima tako da će moći da koriste jeftinije telephone koji mogu da se kupe na tržištu. Novi način plaćanja koristi USSD (Unstructured Supplementary Service Data) kojem se može pristupiti sa jeftinijih telefona. USSD je protokol koji koristi GSM (Globalni sistem za mobilne komunikacije) telefon za komunikaciju sa računarima operatera,\nnavodi Visa u svom saopštenju.\nVisa je do tehnologija za ovu uslugu došla kupovinom kompanije Fundamo. Usluge mobilnog plaćanja su velika šansa kako za banke koje pokušavaju da prošire svoj domet, tako i za mobilne operatere koji pokušavaju da povećaju svoje prihode, smatraju analitičari.\nKao primer za to može da posluži Nokia, koja je u junu počela isporuku mobilnih telefona u Indiji, koji su već imali instaliranu banking aplikaciju koja se temelji na Obopay platformi za mobilno plaćanje. Uslugu su pružale dve banke u Indiji a dogovor sa jednom bankom doneo je kompaniji 500.000 korisnika do sada.\nTagovi: gsm, mobilno bankarstvo, mobilno plaćanje, ussd, Visa


Hapšenja širom Beograda: U tri odvojene akcije zaplenjeni droga i oružje | Hronika | Novosti.rs\nNovostiOnline | 26. januar 2020. 08:25 | Komentara: 1\nHapšenja u Tivtu i Kotoru: Viberom dala “dijagnozu” korone\nFudbal | 03. april 2020. 22:41 | Komentara: 12\nPolicija privela Prijovića i poznatog pevača


IZA TETOVAŽE REZULTATA KOJI FEDERER NE MOŽE DA PREŽALI KRIJE SE BOLNA SIMBOLIKA 30\t100\nGOSPODO, JA NISAM PRAVIO UGOVOR, VI STE! Krstajić OGORČEN na TSC: Ako nemaš 11\t29\nBRITANKA ZBOG NOVAKA DOŠLA U BEOGRAD I NE MOŽE ČUDU DA SE NAČUDI: Desilo 27\t44\nSRBIJA BEZ SELEKTORA! Slobodanu Kovaču uručen otkaz 29\t107\nŽOCOV PARTIZAN GAZI REDOM: Parni valjak bacio Grobare u TRANS I SAMLEO 7 10\t250\nDRAŽEN PETROVIĆ JE HTEO U PARTIZAN! Pevač otkrio TAJNU: Navijao za crno-bele, 5\t95\nRAMPA ZA BOKSERE LAŽNE DRŽAVE KOSOVO: Odbili poslušnost, pa nisu mogli 12\t114\nVuk Zarkovic\t 08.10.2021. 18:44h\nNaime, prema trogodišnjem sporazumu, počev od 23. jula 2021. umesto dosadašnje prakse da proviziju menadžerima, prilikom transfera košarkaša, plaćaju klubovi - to je sada postala obaveza igrača.\nA kako su daleko duži procesi sudske naplate potraživanja od privatnih lica nego od pravnih, koji zbog neizmirivanja obaveza mogu da dobiju zabranu dovođenja pojačanja od strane FIBA, agencije koje se bave posredovanjem u "kupoprodaji" košarkaša - rešile su da se udruže.\nTako su agencije, Beobasket, Oktagon, Vaserman, U1st, BST, Agencija Evropa, SigmaSports i Netvork sports, čiji igrači predstavljaju oko 80% svih košarkaša u Evroligi, rešile da se udruže i zahtevaju učešće u promeni pomenutih propisa.\n"Zajedno"!, poručio je Miodrag "Miško" Ražnatović, naš najpoznatijih košarkaški menadžer, citirajući jednog od kolega, koji je obelodanio da je formiran "ujedinjeni front" agencija koje će uputiti jedinstven zahtev Evroligi i pomenutom sindikatu košarkaša, da ubuduće učestvuju u donošenju ili promeni ovakvih pravila.\nGDE ĆEŠ NA STENU! Košarkašu Golden Stejta nema prolaza pored Dejana Milojevića VIDEO\nTRENER STUDENTSKOG CENTRA: Da igramo hrabro i da se borimo protiv Partizana\nBEZ MESIJA SE TEŠKO OSVAJAJU MEDALJE! Pešić se udvara i Jokića poredi sa slavnim fudbalerom VIDEO\nDARKO GLIŠIĆ: Otuđeni centar moći u MUP hteo fizički da ukloni Vučića!\nIZA TETOVAŽE REZULTATA KOJI FEDERER NE MOŽE DA PREŽALI KRIJE SE BOLNA SIMBOLIKA Potresna ispovest: Novak je spasao život navijaču! 30\t100\nGOSPODO, JA NISAM PRAVIO UGOVOR, VI STE! Krstajić OGORČEN na TSC: Ako nemaš para, nazovi, budi ŠMEKER, dogovorićemo se! 11\t29\nBRITANKA ZBOG NOVAKA DOŠLA U BEOGRAD I NE MOŽE ČUDU DA SE NAČUDI: Desilo joj se nešto što neće zaboraviti do kraja života! 27\t44\nOSTAVILA DEČKA ZBOG KARIJERE PA SE ZALJUBILA U SAIGRAČICU Za ljubavnu priču KAO SA FILMA i ove lepotice je čula čitava Evropa FOTO 11\t13\nODE TAŠTA?! SNIMAK KOJI JE ŠOKIRAO SRBIJU: Pečeno prase, trubači i mrtvački sanduk, je li ovo stvarno ili samo neslana šala? VIDEO 151\t771\nCECA SAMO OD ZARADE NA JUTJUBU MOŽE DA KUPI 8 STANOVA U BEOGRADU: Otkriveno koliko Ražnatovićka zarađuje, a da prstom ne mrda?! 93\t524\nOD MOJEGA SINA PARE DA UZME, PA DA TROŠI, A JA KOSKE DA IM LJUBIM! Baka Stojanka o rođaku osumnjičenom da je UBIO ĐOKIĆE! VIDEO 69\t484


Koronavirus nas je sve zatekao nespremne i primorao na izolaciju. Naš svakodnevni ritam se promenio, a promenio se i način na koji komuniciramo. Sve sastanke smo zamenili mejlovima, dok smo neke prebacili u online mode. Naučili smo da radimo od kuće sa decom, partnerima, roditeljima, kućnim ljubimcima.\nMeđutim, žeđ za znanjem je nešto što se ne može lako promeniti. Represent Communications se oduvek zalagao za transparentnu komunikaciju, rast na bazi učenja i autentičnost, pa tako i u vremenu ove “korona krize” nastavlja da se bori za svoje vrednosti, ali i da u komunikaciji i znanju pronalazi inspiraciju.\nOno što se ponavlja i što se pokazalo kao tačno, jeste da je svaka kriza istovremeno i prilika. Mi stoga smatramo da ne treba sve da stane, naprotiv. U ovom trenutku treba još više da idemo dalje, da radimo na sebi i da znanjem pobedimo izolaciju. Važno je da učimo, kako u doba korone, tako i nakon nje. A na trenutnoj situaciji možemo da naučimo mnogo, pogotovo na polju komunikacija i odnosa sa javnošću.\nRepresent nastavlja da održava svoje edukativne programe u želji da ponudi svojim polaznicima kvalitet na koji su navikli, ovog puta iz udobnosti njihovog doma. Onlajn škole obuhvaju LSPR (Londonsku školu za odnose sa javnošću), Masterclass-ove, treninge prilagođene potrebama klijenata, najčešće na temu krizne komunikacije i javnog nastupa, u skladu sa trenutnom situacijom.\nAprilski Masterclass program počinje besplatnom radionicom “Content u doba korone” koja će polaznicima pomoći da svoj sadržaj i poruke na društvenim mrežama prilagode situaciji. Ostatak programa, po promotivnim cenama, nadovezuje se na aktuelne teme i nudi konkretna rešenja.\nSmatramo da znanje i iskustvo treba deliti, pogotovo sada. Naš trenutni moto je Edukacijom protiv korone, jer korona će proći, a znanje nam ostaje.


Korona virus i mali preduzetnici: „Ako želiš da budeš odgovoran, prestaneš da radiš - ali kako onda preživeti” : Južne vesti\n08:10, 25. 3. 2020.


Ojadili opštinu Požega: Bahati čelnici koji su hapšeni zbog korupcije uskoro će biti smenjeni - OGLASNA TABLA - INFO\n19 јуна, 2019 0584\nPredsednik opštine Požega Milan Božić i predsednica opštinske skupštine Zorica Mitrović, koji su hapšeni pod sumnjom da su počinili koruptivna krivična dela, trebalo bi uskoro da budu smenjeni sa tih funkcija, saznaje „Blic“.\nO kadrovskim rešenjima, saznaje „Blic“, odlučiće vrh SNS.\n– Prema informacijama koje su do nas stizale, očekivalo se da će Božiću i Mitrovićevoj biti produžen pritvor, pa je sednica na kojoj bi se birali novi predsednici opštine i skupštine planirana za 20. jun. Međutim, oni su iz pritvora izašli 13. juna zbog čega je sednica pomerena za sedam dana – kaže izvor „Blica“ iz požeškog SNS.\n– Za sada se ne zna da li će njih dvoje želeti da podnesu ostavke ili će čekati smenu. Očekivalo se da sednicom, koja je bila planirana za 20. jun, predsedava potpredsednica Skupštine Verica Bogićević, međutim Zorica Mitrović je sada tu. O smeni Velimira Maksića nije bilo reči jer je on nije izabrano lice, nego je posao dobio po konkursu – pojašnjava naš sagovornik.


26.06.2019. Novosti Print\nKompanija za istraživanje tržišta i marketing consulting Valicon doo Sarajevo, objavila je rezultate istraživanja u kome su prikazane pozicije brendova kao i trendova na bankarskom tržištu Republike Srpske.\nU prvoj polovini 2019. godine, Sberbank Banja Luka ostvarila je izvanredne rezultate, te je prepoznata kao prva banka u Republici Srpskoj koju klijenti najčešće preporučuju drugima. NPS (Net promoter Score) indeks je porastao sa 13 na 26, odnosno 13 indeksnih bodova više nego prethodne godine.\nSberbank prema prepoznatljivosti promotivnog nastupa na tržištu (reklamiranja) zauzima drugo mjesto. Svojim reklamnim kampanjama i pažljivo biranim medijskim kanalima podstiče kod klijenata pozitivne reakcije i prijateljske emocije. Takođe, Sberbank Banja Luka se može pohvaliti sa pozicijom trećeg mjesta po broju ukupnih korisnika bankarskih proizvoda i usluga (32%, od toga 15 % su primarni korisnici).


Mar 19, 2018 Samsung Srbija\nKompanija Samsung je na sajmu Mostra Convego Expocomfort 2018 (MCE) predstavila svoju revolucionarnu i jedinstvenu Wind-Fre tehnologiju u Evropi, kao i celu liniju Wind-Fre uređaja za klimatizaciju za stambenu i komercijalnu upotrebu, uključujući jednosmerne i četvorosmerne jedinice. Cilj kompanije je da ojača poziciju na evropskom HVAC tržištu, odnosno na tržištu grejanja, ventilacije i klima uređaja.\nSajam MCE održava se svake druge godine i najveći je sajam HVAC-a na svetu. Najnovije tehnologije u industriji predstavilo je više od 2.000 izlagača, a sajam poseti oko 160.000 posetilaca iz celog sveta.\n„Samsung se čvrsto pozicionira kao vodeća kompanija na globalnom B2B tržištu zahvaljujući inovativnim proizvodima i izuzetnoj tehnologiji“, rekao je Charles H. Park, potpredsednik Poslovnog sektora za digitalne uređaje u kompaniji Samsung Electronics. „Očekujemo da ćemo dodatno iskoristiti našu stručnost sa HVAC tehnologijama na evropskom tržištu uz našu priznatu Wind-Free tehnologiju i IoT mogućnostima“.\nTehnologija Wind-Free jedna je od najistaknutijih inovacija. Nakon postizanja željene temperature uz pomoć Fast Cooling Mode-a (brzo hlađenje), idealna temperatura bez direktnog vazduha se održava laganim raspršivanjem hladnog i bešumnog vazduha kroz mikro otvore radi prirodnog efekta hlađenja uz pomoć tehnologije Wind-Free.\nSamsung takođe uvodi i stambene i komercijalne klima uređaje koji sadrže R32, alternativno ekološki prihvatljivo rashladno sredstvo koje je u skladu sa pojačanim pravilima za zaštitu okoline u Evropi. U poređenju sa standardnim rashladnim sredstvom R410A, R32 ima samo jednu trećinu potencijala globalnog zagrevanja i karakteristično je zbog svoje velike efikasnosti, čak i u manjim količinama.\nPrikazana su i prilagođena rešenja za klimatizaciju u specifičnim okruženjima. Štandovi kompanije bili su podeljeni u posebne zone: za stanovanje, radno okruženje, hotel, prodavnice. Predstavljen je i b.IoT server, jedinstveno integrisano Samsung rešenje za upravljanje zgradama, kao i pametna kuća bazirana na SmartThings i koja je ujedno primer Samsung vizije povezanog života.\nSamsung je takođe predstavio razne proizvode za klimatizaciju, kao što su energetski efikasni 360 Cassette, kružni klima uređaj koji omogućuje hlađenje s minimalnim direktnim vazduhom i DVM S Eco HR malog kapaciteta, koji može simultano upravljati hlađenjem i grejanjem u kućama ili malim poslovnim prostorima.


DOM NARODA USVOJIO HDZ-OVE IZMJENE IZBORNOG ZAKONA, EVO ŠTA SLIJEDI :: Semberija INFO ::\nDOM NARODA USVOJIO HDZ-OVE IZMJENE IZBORNOG ZAKONA, EVO ŠTA SLIJEDI\nDelegati Doma naroda Parlamentarne skupštine BiH usvojili su i HDZ-ov prijedlog izmjena i dopuna Izbornog zakona.\nPredloženo rješnje podržalo je sedam delegata, šest je bilo protiv, dok je jedan bio suzdržan. Da bi izmjene i dopune ovog zakona stupile na snagu, potrebno je da ih usvoji i Predstavnički dom Parlamenta Bosne i Hercegovine.\nRiječ je o prijedlogu koji je krajem aprila u parlamentarnu proceduru uputio Čović. Njime se tretira izbor članova Predsjedništva Bosne i Hercegovine, delegata Doma naroda i izbor članova Centralne izborne komisije (CIK).\nDelegat HDZ-a Marina Pendeš je rekla da se ovim zakonskim rješenjem štiti legitimitet Hrvata u područjima gdje to nije bio slučaj.\nOvim zakonskim rješenjem se predlaže da se član Predsjedništva BiH iz reda Hrvata bira među hrvatskim kandidatima, po elektorskom modelu, koji su osvojili najviše glasova u najmanje tri od pet kantona, i to Hercegovačko-neretvanskom, Srednjobosanskom, Zapadnohercegovačkom, Livanjskom i Posavskom kantonu. Predloženo je i da se na novi način biraju delegati u Domu naroda federalnog Parlamenta, pa tako da se od 17 delegata iz reda hrvatskog naroda, njih 16 bira iz skupština kantona na način da se iz Hercegovačko-neretvanskog biraju četiri, po tri iz Srednjobosanskog i Zapadnohercegovačkog, te po dva iz Livanjskog, Zeničko-dobojskog i Posavskog kantona.\nZamjenik predsjedavajućeg Doma naroda parlament BiH Nikola Špirić (SNSD) istakao je da ovaj zakon neće biti primijenjen, ako nije usvojen u oba doma.\n- Mislite li da javnost u BiH ne dijeli mišljenje da su Hrvati u BiH obespravljeni? Jesmo li spremni da gradimo demokratski odnos u BiH? Sve dok jedni drugima presijecamo napredak, nema napretka ni u zemlji - rekao je Špirić.\n- Vi, kada više nemate argumenata, onda se okrenete Republici Srpskoj. Nemate snage da zagrizete ono što se zove program. Ne može biti problem u Federaciji BiH, a faktura Republici Srpskoj. Mi smo za to da se riješi pitanje konstitutivnog naroda - rekao je Špirić.\nDelegat Kluba srpskog naroda Sredoje Nović (SNSD) pozvao je delegate da glasaju za prijedlog da bi se problemi počeli rješavati, jer ovo vidi kao korak ka rješavanju problema.\nDelegat Kluba hrvatskog naroda u Domu naroda Parlmentarne skupštine BiH Marina Pendeš (HDZ BiH) rekla je da se predloženim zakonom štiti legitimnost hrvatskog naroda i da ga treba podržati.\nTokom rasprave samostalni delegat Zlatko Miletić istakao je da je nikada ne bi glasao za ovaj prijedlog, jer je u suprotnosti sa Evropskom konvencijom, Ustavom BiH i Ustavom FBiH, Venecijanskom komisijom iz 2005. godine, kao i da ne implementira nijednu presudu Suda u Strazburu.\nZamjenik predsjedavajućeg Doma naroda Bakir Izetbegović (SDA) je rekao da bi usvajanje ovakvog prijedloga prekršilo dogovore iz Brisela, na šta je predsjedavajući Doma naroda parlamenta BiH Dragan Čović odgovorio da to nije tačno.\nDelegat Kluba srpskog naroda Mladen Bosić (SDS) je, tokom rasprave, rekao da nikakav zakon, koji nije usaglašen između aktera unutar BiH, ne može biti usvojen i da se ništa u zemlji neće promijeniti.\n- To govori da smo mi u dubokoj političkoj krizi. Poslije izbora ta kriza se nastavlja - rekao je Bosić.\nDom naroda Parlamentarne skupštine BiH usvojio je danas u drugom čitanju Zakon o porezu na dodatu vrijednost (PDV) koji predviđa uvođenje diferencirane stope PDV-a u BiH, umjesto dosadašnje jedinstvene od 17 odsto.\nPredstavnički dom Parlamenta BiH usvojio je izmjene Zakona o PDV-u kojim se stopom od pet posto oporezuju lijekovi, brašno hljeb dobijen od svih vrsta brašna, mlijeko i mliječni proizvodi, jestiva ulja, jestive masnoće životinjskog i biljnog porijekla, so, šećer i homogenizovana dječija hrana.\nNakon što su usvojene izmjene u Predstavničkom domu, taj zakon je došao i pred Dom naroda, međutim u međuvremenu je održana sjednica Narodne skupštine Republike Srpske koja je zaključila da se na osnovne životne namirnice ukine PDV odnosno da bude nula posto.


Most na Ibru zvaće se „Šakira“? - Sputnjik Srbija\n13:50 16.10.2018 (osveženo 13:51 16.10.2018) Preuzmite kraći link\nOn je odlučio da na dan otvaranja mosta na Ibru u Mitrovicu dovede svetski poznatu pevačicu. Isprva je tvrdio de će zvezda koja će zabavljati Srbe i Albance u Mitrovici biti iz Engleske ili Amerike, ali sada je u razgovoru za „Gazetu ekspres“ konkretizovao da je jedna od pevačica sa kojima opština pregovara Šakira, pevačica iz Kolumbije.\n„Jedno od imena je Šakira“, kazao je Bahtiri, dodajući da su u opticaju i drugi izvođači koji će nastupiti na mostu koji razdvaja Mitrovicu na dva dela. Međutim, datum otvaranja mosta još nije poznat.\nPrema podacima „Biznis insajdera“, Šakira je 2016. godine dospela na listu najplaćenijih izvođača na svetu. Po koncertu zaradi između jedan i 1,5 miliona dolara, navodi „Gazeta ekspres“.\nMeđutim, Bahtiri kaže da ne namerava da plati ni jedan jedini cent iz opštinskog budžeta za organizaciju ovog događaja. Bahtiri smatra da je u Šakirinom interesu, ali i interesu drugih izvođača da nastupaju na ovom događaju.\n„Nećemo nameniti opštinska sredstva za finansiranje koncerta zato što je u interesu tih izvođača da dođu ovde, jer je ovo ogroman problem“, rekao je Bahtiri.\nGradonačelnik Mitrovice naveo je i da će most na Ibru u budućnosti nositi ime izvođača koji će na njemu nastupiti na dan otvaranja.\nIdeju za otvaranje mosta nastupom poznatih izvođača podržao je i zamenik premijera Bedžet Pacoli. S druge strane, premijer Ramuš Haradinaj ne podržava tu ideju jer smatra da je previše tenzija oko mesta na kojem Bahtiri planira da organizuje koncert.


Svečana dodela nagrada u okviru programa „Za čistije i zelenije škole u Vojvodini“ 2020/2021 – Покрајински секретаријат за урбанизам и заштиту животне средине\n03/09/2021 07/09/2021 Agota Šurjan\nU holu Pokrajinske vlade organizovana je svečana dodela nagrada za najuspešnije vaspitno – obrazovane ustanove koje su učestvovale u Programu „Za čistije i zelenije škole u Vojvodini“ za školsku 2020/2021. godinu.\nRealizaciju ovogodišnjeg Programa omogućiće devet partnera, koji su potpisali Protokol o saradnji i to šest sekretarijata Pokrajinske vlade: Pokrajinski sekretarijat za obrazovanje, propise, upravu i nacionalne manjine – nacionalne zajednice, Pokrajinski sekretarijat za urbanizam i zaštitu životne sredine, Pokrajinski sekretarijat za energetiku, građevinarstvo i saobraćaj, Pokrajinski sekretarijat za poljoprivredu, vodoprivredu i šumarstvo, Pokrajinski sekretarijat za privredu i turizam i Pokrajinski sekretarijat za sport i omladinu, zatim Grad Novi Sad – gradska uprava za zaštitu životne sredine, Javno preduzeće „Vojvodinašumeˮ i Pokret gorana Vojvodine. Zajednički stav svih partnera je da se nagrade svih 49 prijavljenih vaspitno obrazovanih ustanova. Jedinstvene nagrade će se realizovati za decu iz 14 predškolskih ustanova, 28 osnovnih škola, 4 srednje škole i 3 škole za decu sa invaliditetom i smetnjama u razvoju. Deca će imati prilike da obiđu i upoznaju se sa prirodnim lepotama zaštićenih područja Vojvodine kroz jednodnevne izlete, organizovaće se obilazak kulturnih znamenitosti Sremskih Karlovaca kao i nezaboravna vožnja katamaranom po Dunavu. Kreativan program je obezbeđen i za nastavnike u vidu edukativnih seminara.\nNa svečanoj dodeli, skupu se obratila koordinatorka Programa „Za čistije i zelenije škole u Vojvodini“ Brankica Tabak, podsekretar pokrajinskog sekretara za urbanizam i zaštitu životne sredine i naglasila da je „zahvaljujući odluci predsednika Pokrajinske vlade Igora Mirovića da odobri našem Programu dodatna sredstva i združenim partnerima, nagradiće se sve prijavljene vaspitno – obrazovane ustanove u protekloj ni malo lakoj školskoj godini. Hvala svima koji su doprineli da nagradimo i usrećimo učesnike.“


Akcija "Treće doba-zlatno doba": Jovičić ispratio palilulske penzionere na Frušku Goru (FOTO) | Najnovije vesti - Srbija danas\n16.03.2019. • 22:02 Srbija Danas\nPredsednik GO Palilula danas je ispratio penzionere na izlet sa parkinga ispred hale Aleksandar Nikolić\n- Ovo je prva grupa najstarijih sugrađana koje smo poslali na jednodnevni izlet gde će obići najlepše predele Vojvodine, Fruškogorske manastire, Novi Sad i Petrovaradinsku tvrđavu, a do kraja godine oko 5000 penzionera ići će na izlete i obići najlepše predele naše divne Srbije - rekao je Jovičić.\nPredsednik GO Palilula danas je u 07:00 časova ispratio je penzionere sa parkinga ispred hale Aleksandar Nikolić.\n- Opština Palilula izdvojila je i ove godine sredstva iz budžeta za naše penzionere i osim ovih prelepih putovanja, imamo za njih besplatno plivanje na Tašmajdanu, večere i druženja uz muziku i kulturno-zabavni program, besplatne kućne popravke za one sa najnižim primanjima - istakao je Jovičić.\nOn je poručio najstarijim sugrađanima da će i on i svi iz opštine Palilula raditi sve što je u njihovoj moći da, kako je rekao, oni koji su postavili temelje našeg društva žive dostojanstvenu i bezbrižnu starost.\nTagovi: Opština Palilula, Aleksandar Jovičić, Fruška gora, izlet za penzionere


Kako se rad policijskih službenika bazira na zaštiti ustavnog poredka i zaštiti Ustavom zagarantovanih pr ava gradjana, policija djeluje u okviru svojih zakonskih ovlašćenja, u skladu sa utvrđenim međunarodnim i domaćim standadima i postupcima, na pravedan i pošten način koji je u skladu sa očekivanjima zajednice”.\nObavljanjem redovnih policijskih poslova, život policijskog službenika je veoma ugrožen, kao i sigurnost poziva na tako odgovornu dužnost. Sindikat policije ponovo podsjeća da su pripadnici policije nosioci sigurnosti društva i da svakodnevno brinu o bezbjednosti i životima naših građana.\nKao što je i poznato, članovi institucija Zaštitnika ljudskih prava i sloboda Crne Gore, Odjeljenja za unutrašnju kontrolu policije MUP-a, predsjednik Etičkog odbora UP i predsjednik Savjeta za građansku kontrolu rada policije, na sastanku održanog 22.10.2015.godine su pokazale punu otvorenost prema građanima, medijima i civilnom društvu, pri čemu je potvrđena posvećenost zaštiti ljudskih prava, otvorenost i dostupnost ovih tijela svim građanima. U kontekstu javnih okupljanja podsjećaju da je očuvanje i zaštita fizičkih integriteta, života i zdravlja građana i policijskih službenika od posebnog i primarnog značaja, kao i to da se mora voditi računa o poštovanju pretpostavke nevinosti kako građana tako i službenih lica.\nNajavljeni protest za 24.10.2015.godine je još jedan u nizu testova ljudskog razuma i dostojanstva u ophođenju građana sa pripadnicima policije.\nZbog toga ovim putem apelujemo na sve građane, političke partije i druge nadležne institucije da preuzmu sve zakonom propisane mjere kako ne bi došlo do eventualnih napada na policiju i ugrožavanja njihovih života. Policijski službenici će i dalje veoma profesionalno obavljati svoje dužnosti u cilju bezbjedonosti i sigurnosti građana Crne Gore.\nSindikat Uprave policije još jednom najiskrenije moli sve učesnike skupa da mirno i dostojanstveno iskažu svoje ideje i na taj način doprinesu sveukopnoj stabilnosti države i građana Crne Gore.\nMore in this category: Saopštenje povodom protesta Saopštenje povodom nereda


Policijska uprava u ...\nU Beogradu je drugi ...\nPotrošač u Srbiji ...\nPrema poslednjim pod...\nDa li ste znali da 9...\nOd sutra u Kragujevc...\nU Kragujevcu je otvo...\nZbog nestabilne epid...\nUčenici Prve kragujevačke gimnazije osvojili 2. mesto na Geo challenge takmičenju\nGEO CHALLENGE je onl...\nKredibilni, transparentni i mirni izbori u Srbiji su ključni na putu evrointegracija\nU zajedničkoj izjav...\nNa lokalnim izborima u Kragujevcu 14 lista sa 659 kandidata za odbornike\nNa lokalnim izborima...\nHAPŠENJA osumnjičenih za krivična dela neovlašćenog držanja opojnih droga\nStudenti Univerziteta u Kragujevcu dobitnici stipendije Fonda za mlade talente\nNa osnovu Konkursa z...\nU čast rođenja nob...\nRast Srpske proizvodnje u februaru\nIndustrijska proizvodnja u Srbiji u februaru ove godine veća je za 5,8 odsto u odnosu na isti period 2010. godine, a u odnosu na prosek, manja je za 6,8 odsto. U periodu januar - februar 2011. godine u odnosu na istiperiod 2010. godine ostvaren je rast industrijske proizvodnje od 4,9 odsto.\nNajava isključenja - 01.04.2011\nZbog rekonstrukcije niskonaponske mreže dana 01.04.2011. godine u periodu od 09.00 do 15.00 sati doći će do prekida u isporuci električne energije potrošačima u delu naselja Grošnica (ulici Dolores Ibaruri, Mine Karađžić, Dušana Tripkovića).\nKG sport - 01.04.2011\nSaopštenje MUP - 31.03.2011\nU saobraćajnoj nezgodi, koja se sinoć, oko 18,50 sati, dogodila u kragujevačkom naselju Bresnica, povređeni su pešaci L. M. (16) i L. S. (15), obojica iz Kragujevca.\nPrihodi u 2010. godini blizu 48.000 dinara\nDomaćinstva u Srbiju u 2010. godini su u proseku mesečno imala prihode od 47.376 dinara, saopštio je u četvrtak Republički zavod za statistiku. U gradskim sredinama prosečni mesečni prihodi domaćinstava su iznosili 49.189 dinara, a na ostalom prodručju 44.765 dinara.\nDvojica sedamnaestogodišnjaka teže povređena u Bresnici\nDvojica 17-godišnjaka sinoć su teško povređena u ulici Jovana Ristića u Bresnici. Njih je na trotoaru udario automobil, koji se prethodno sudario sa drugim vozilom. Mladići su zbrinuti u Urgentnom centru i nisu životno ugroženi.\nU petak počinju pozorišni susreti Gimnazijalaca\nPozorišni susreti gimnazijalaca Srbije, pod sloganom ''Pronađi me na susretima'', počeće u Kragujevcu u petak, 1. i trajati do 11. aprila. Na sceni Knjaževsko srpskog teatra, biće izvedeno 26 predstava u terminima od 12, 18 i 20 časova.\nIzmišljena priča o silovanju deteta\nPriča o navodnom seksualnom zlostavljanju 13-godišnjeg M.M. Iz Brnjice koja je potresla javnost, po svemu sudeći je izmišljena. Lekari doma zdravlja tokom pregleda dečaka nisu pronašli tragove fizičkog zlostavljanja, kojih bi u ovom slučaju, kako tvrde stručnjaci, moralo biti.\nOd sutra struja skuplja za 15 odsto\nStruja u Srbiji poskupeće od petka u proseku za 15,1 odsto, na 6,83 dinara (6,6 evrocenti) po kilovat času sa uračunatim porezom na dodatu vrednost. Kako su naveli u Elektroprivredi Srbije, za domaćinstva kilovat čas bez uračunatih popusta, koštaće 6,54 dinara, a za industriju 5,91 dinar.\nU Goranskoj ulici danas od 8 do 14 časova bez vode\nZbog radova na vodovodoj liniji u ulici Goranskoj, u četvrtak 31.marta 2011.godine. od 8 do 14 časova bez vode će ostati potrošači dela naselja Bresnica III. Mole se potrošači da obezbede vodu za neophodne potrebe. Prilikom dolaska vode može doći do blagog zamućenja u cevovodima pa je potrebno tu vodu ispustiti dok se ne izbistri.\nRadnički pobedio Partizan usred "Pionira"\nKošarkaši Raničkog, pobedili su večeras ekipu Partizana sa 96:91. Utakmica je odigrana u dvorani ''Pionir'' u Beogradu, a izabranici Miroslava Nikolića su odigrali jednu sjajnu taktički odigranu utakmicu.\nNajava isključenja za datum:31.03.2011.\nZbog rekonstrukcije niskonaponske mreže dana 31.03.2011. godine u periodu od 09.00 do 15.00 sati doći će do prekida u isporuci električne energije potrošačima u delu naselja Grošnica (ulici Dolores Ibaruri, Mine Karađžić, Dušana Tripkovića).\nKG sport - 31.03.2011\nStrana 865 od 879


PočetnaVest: Vucomm – ZyXEL saradnja\nVucomm je kroz ugovor o distribuciji opreme svoju ponudu proširio i proizvodima firme ZyXEL\nVucomm d.o.o. je ove godine potpisao distribucijski ugovor sa firmom ZyXEL Communications Corporation. U svojoj ponudi ZyXEL nudi širok spektar komunikacijske opreme, uključujući routere ZyXEL Prestige, bežična mrežna oprema ZyAIR, mrežna sigurnosna rješenja ZyWALL, kao i ISDN i analogne modeme.\nZyXEL je osnovan 1989. Spada u vodeće proizvođače mrežne opreme namenjene kako poslovnim tako i kućnim korisnicima. ZyXEL rešenja obuhvataju funkcionalnosti poput Triple Play, Quality of Service (QoS), Network Security and Network Management. Obe vrste korisnika, i poslovni i kućni mogu koristiti ZyXEL proizvode za uživanje u visokom kvalitetu, bezbednosti mrežnog okruženja, aplikativnim medijima.\nKao jedan od prvih proizvođača modema ZyXEL je prošao kroz mnoge transformacije u mrežnoj industriji. Isto tako je i proizvodnja uređaja evoluirala od modema, ISDN-TAs i rutera do širokopojasnih uređaja koji podjednako služe kako potrebama pojedinaca, malih predužeća, korporativnih korisnika tako i ozbiljnim kompanijama, provajderima... Danas je ZyXEL jedna od retkih kompanija u svetu koja su sposobne da ponude kompletna rešenja za umrežavanje (DSL, bezbednosne internet aplikacije, switch-eve, WLAN uređaje, NAS i centralizovani sistemi za upravljanje mrežom).\nŠto se tiče switch-eva ZyXEL u svojoj paleti proizvoda nudi switch-eve namenjene običnim korisnicima i switch-eve namenjene kompanijama. Jednostavnim korisnicima su namenjeni switch-evi osmišljeni tako da budu plug-and-play što bi olakšalo povezivanje IP telefona, računara, NAS uređaja…\nSwitch-evi namenjeni velikim kompanijama spadaju u opremu vrhunskog kvaliteta i velike pouzdanosti u telekomunikacijama. Osmišljeni su tako da ne zadovoljavaju samo SB i SMB zahteve već mnogo kompleksnije. U ponudi se nalaze upravljivi (Layer 2, 2+ i 3), “Smart managed” upravljivi switch-evi i neupravljivi\nU L3 spadaju 24-portni GbE switch-evi sa 10GbE uplinkom, RSTP, MSTP, MRSTP, ECMP i VRRP podrškom. RIP, RIPv2, DVMRP i OSPF za napredne routing aplikacije.Napredni multilayer (L2, L3, L4) ACL, Guest VLAN, CoS, DSCP, IGMP v1,v2 i v3.\nU L2+ spadaju 24/48-portni 10GbE switch-evi sa 40BgE uplinkom, 1.28Tbps kapacitet, SFP+ portovi, 40GbE QSFP+ portovi, DCBX, 802.1 Qaz i 802.1 Qbb…\nU L2 spadaju 8/24/28/48/52-portni switch-evi sa 10GbE uplinkom, IGMP, PoE, QoS, MVR, SFP…\nFunkcionalnosti ZyXEL switcheva je znatno veća i razlikuje se od modela do modela samih uređaja.\nZa sve dodatne informacije vezane za ZyXEL uređaje možete nas kontaktirati putem maila: info@vucomm.rs ili jednostavnim pozivanjem broja 011/3017 800.


Saopštenje sa 61. sednice Upravnog odbora Garancijskog fonda AP Vojvodine - Гаранцијски фонд АП Војводине\n/ ВЕСТИ / Saopštenje sa 61. sednice Upravnog odbora Garancijskog fonda AP Vojvodine\t07\nsaopštenje . sednica . Novi Sad, 20. Jun.– – Upravni odbor je, po Konkursu za odobravanje garancija za obezbeđenje dugoročnih kredita namenjenih finansiranje kupovine poljoprivredne mehanizacije i opreme, odobrio dve garanciju ukupne vrednosti 26.778 Evra, poljoprivrednim proizviđačima iz Višnjićeva i Alibunara. Na sednici su odobrene i dve garancije u iznosu oko 10.900 Evra, po Konkursu za odobravanje garancija za obezbeđenje kredita namenjenih finansiranju nabavke nove energetski efikasne opreme i opreme neophodne za korišćenje obnovljivih izvora energije. Po konkursu za odobravanje garancija za obezbeđenje dugoročnih kredita namenjenih finansiranju start up programa radno neaktivnih žena na teritoriji APV, preduzetnici iz Žablja odobrena je garancije od 699.500 dinara. ВЕСТИ\tСаопштење са 6. Седнице петог сазива Управног одбора Гаранцијског фонда АП Војводине


Kardio trening i svi njegovi benefiti - ZDRAVLJE I LJEPOTA IN\nKardio trening je najefikasniji način za skidanje masnih naslaga, postizanje i održavanja kondicije. Kardio-vježbe su neophodne za svaki efikasan program treninga jer podstiču sagorijevanje masnoća ali su ujedno dobre i za cjelokupno zdravlje organizma. Takođe, ukoliko dugo niste vježbali, i nemate snage za druge treninge, kardio- trening uvijek možete prilagoditi svojim mogućnostima.\nKardio trening podrazumijeva bilo koju vrstu vježbanja gdje srce dostiže od 60 do 85 posto od maksimalnog broja srčanih otkucaja. Najčešće kardio vježbe su hodanje, trčanje, vožnja bicikla, plivanje, trčanje na traci, stepenice, preskakanje konopca. Naravno, možete napraviti kombinaciju ovih aktivnosti, ali bitno je da trening traje od 30 do 60 minuta.\nSa kardio trenigom je najbolje početi ujutro i tako ćete podstaći organizam da ubrzano sagorijeva kalorije u toku cijelog dana. Za jutarnji kardio trening važno da bude niskog intenziteta. Kardio vježbama ubrzavate metabolizam, jačate srce i pluća i smanjujete broj otkucaja srca u stanju mirovanja. Kardio vježbe povećavaju priliv krvi u mozak, što poboljšava koncentraciju. Takođe, doprinose smanjenju stresa i jačanju imunološkog sistema. Za vas smo pronašli video koji će vam omogućiti da kardio trening uradite kod kuće.


Ceo život dao državi, a ona ga tretira kao neprijatelja - Društvo - Dnevni list Danas\nPočetna » Društvo » Ceo život dao državi, a ona ga tretira kao neprijatelja\nPorodica Lalović, koja je prekjuče iseljena iz svog stana na Novom Beogradu, prespavala u hotelu\nKatarina Živanović17.04.2021. 18:00\nFoto: FoNet/ Ne davimo Beograd\nPorodica Lalović koja je prekjuče iseljena iz svog stana na Novom Beogradu prespavala je u hotelu, dok je penzionisani pukovnik Gojko Lalović zadržan na VMA i to na odeljenju psihijatrije.\nPrema rečima njegove ćerke Žane, tu je na prevaru smešten „verovatno da bi ga proglasili neuračunljivim“.\nCela Srbija pratila je prekjuče dramu koja se odvijala ispred stana u Vespučijevoj 24, kada su Lalovići prisilno iseljeni. Pukovnik se godinama sudi za taj stan a kada su policijske snage u uniformi i civilu, uz prisustvo vojne policije, došle da ga izbace, stavio je omču oko vrata. Brojni građani su se okupili ispred zgrade kako bi mu pružili podršku, uključujući i aktiviste Krova nad glavom, od kojih su neki prekjuče i privedeni, pa kasnije pušteni.\nKako se sve odvijalo objašnjava nam njegova ćerka Žana Lalović.\n– Razvalili su vrata, oca su oborili i udarili. Ne znam zašto su ga udarili. Došla je Hitna pomoć i na prevaru su ga odveli jer su rekli da ide samo da snimi vrat, i da će da ga vrate. Međutim, odveli su ga na psihijatriju i zadržali. Nismo mogli da se čujemo sa njim, a prespavali smo u hotelu – kroz suze priča Žana, koja teško preživljava sve što se dešava njenom ocu i porodici.\nObjašnjava nam da je to jedini stan koji imaju i da su netačne informacije da poseduju garsonjeru. U njoj su, naglašava, jedno vreme živeli kao podstanari. Stan iz kog su juče izbačeni njen otac je, kako kaže, dobio regularno, pravno i po listi 2005. godine.\n– Potpisao je da će platiti učešće i trebalo je da uzme stambeni kredit kao zaposleno lice da bi to učešće otplatio. Međutim, moj otac je preko noći nezakonito penzionisan 2005. godine, jer je prijavio zloupotrebe u dodeli vojnih stanova. Bio je nepodoban i zbog toga mu je uručen otkaz. Banke nisu htele da mu odobre stambeni kredit kao penzionisanom licu – ističe Žana Lalović.\nOna dodaje da se nakon toga njen otac godinama sudio sa Ministarstvom odbrane i da je sud u šest presuda sva akta o Lalovićevom penzionisanju proglasio nezakonitim i poništio ih.\n– To je značilo da je morao biti vraćen u službu. Međutim, to se nikada nije desilo. Odbijali su da ga vrate na posao. Kao aktivno vojno lice rešio bi stambeni problem nastao zbog penzionisanja. Moj otac sa ciljem nije vraćen na posao jer je bio nepodoban, kao neko ko je spreman da prijavi zloupotrebu i to protiv ministra – ukazuje naša sagovornica.\nOna dodaje da je pukovnik Lalović u vojnoj službi proveo oko 35 godina.\n– Bio je na ratištu u BiH, hvala Bogu ne na tragičnim mestima poput Srebrenice. Kasnije se, 1999. dobrovoljno javio da bude raspoređen na teren, iako u tom momentu po svom činu nije imao obavezu da to učini. Bio je raspoređen u okolini Užica. Nakon toga je dobio odlikovanje i unapređen je u čin potpukovnika a 2004. je takođe odlikovan ukazom predsednika i dobio je čin pukovnika. Godinu dana kasnije je postao nepodoban – priča Žana.\nZa svog oca kaže da je najčasniji čovek koga zna.\n– On nije branio stan kao objekat, već svoje dostojanstvo i čast. To smo mi branili. Mama je medicinska sestra na VMA, imala je koronu, preživela je upalu pluća, vratila se na posao krajem februara i eto… iako je pandemija, i dešava se sve što se dešava, oni imaju vremena da izbacuju porodice, zdravstvene radnike, oficire… – priča Žana Lalović kroz suze.\nO pukovniku reči hvale imaju i njegove komšije iz Vespučijeve 24.\n– Komšiju Gojka Lalovića poznajem sigurno desetak godina. Uvek je bio ljubazan i fin i spreman da pomogne. Sa njim si mogao da porazgovaraš i o situaciji oko nas u kraju ali i o problemu koji ga je godinama mučio, odnosno o tom spornom stanu. Kada mi se pre dva meseca rodio sin, prvi je od komšija došao da čestita uz darove. Kaže, takav je red u kraju u kom je odrastao – priča nam Nikola Jovović, komšija pukovnika Lalovića.\nOn dodaje da ne ulazi u pravnu odluku suda, niti je kompetentan da da mišljenje o tome da li odluka ispravna, ali smatra da jedan penzionisani visoki oficir naše vojske ne zaslužuje da ga na taj način izbacuju iz stana.\n– Čovek je ceo svoj život dao službi i ovoj državi, a država ga ko poslednjeg neprijatelja izbacuje. Koliko znam, on sada nema gde da živi. Nije hrišćanski odnositi se prema bilo kom čoveku tako, a kamoli prema nekom ko je bio spreman ceo svoj život da pogine za državu. Za sve postoji mirno i ljudsko rešenje. Potrebno je samo biti čovek… – zaključuje Jovović.\nAktivisti Združene akcije Krov nad glavom koji su prisustvovali izbacivanju Lalovića iz stana, naveli su da su ekipa hitne pomoći i vatrogasci služili kao dodatni faktor pritiska na porodicu.\n– Privođenje aktivista koji su pružali podršku porodici je još jedan u nizu pritisaka čiji je cilj kriminalizacija solidarnosti. Nakon što je policija izbacila aktiviste iz zgrade, jedan aktivista Združene akcije Krov nad glavom koji je snimao policiju i iseljenje napadnut je od strane nekoliko momaka. Uprkos tome što se to dešavalo ispred policajaca, oni nisu reagovali da spreče incident, saopštio je Krov nad glavom.\nOni su dodali i da je „pukovnik Gojko Lalović nezakonito oteran u penziju jer je ukazao na malverzacije u poklanjanju i dodeli vojnih stanova“, kao i da „šest sudskih presuda koje su poništile sva akta o penzionisanju i proglasila ih nezakonitim nisu imala uticaja na Ministarstvo odbrane da ga vrate na radno mesto“.\n„Umesto toga, žele da mu otmu i jedini krov nad glavom“, navedeno je u saopštenju.\nGojko Lalovićiseljenje iz stanaKrov nad glavomŽana LalovićBeograd\n13 reagovanja na “Ceo život dao državi, a ona ga tretira kao neprijatelja”\n17. aprila 2021. u 18.15\nKo je 2005 bio Predsednim Republike Srbije, ministar odbrane, načelnik generalštaba vojske? Njih treba da pitaju o statusu gospodina Pukovnika.\n17. aprila 2021. u 18.38\nTo je Srbija ! Tako su i vojnici i oficiri prošli u Prvom svetskom ratu, prosili li su kod kralja.\nJedino je kod Tita borac, vojnik, oficir imao status !\nDokaz da za Srbiju ne treba ni večerati a ne ratovati.\n17. aprila 2021. u 19.07\nVelika bruka za Vojsku.


9 - Strana 6\nMaturski rad: Savic Nikola, IV-4 "E-DNEVNIK" - 9\nTokom rada na razvoju ove aplikacije i pisanju izvornog koda došao sam do sledećih zaključaka i zapažanja:\nDobre strane razvoja aplikacija u okviru .Net Frameworka jesu lakoća pisanja koda i pojednostavljenje (posmatrano sa programerske strane) rada sa ključnim i komplikovanim sistemima kakav je na primer SQL baza podataka.Isto tako i sam način na koji je aplikacija isprogramirana i dizajnirana nudi više prednosti:\n-dobra logička organizacija podataka u internoj bazi podataka\n-nezavisnost od postojanja internet konekcije sa e-dnevnik serverom zarad generisanja xml fajla sa ocenama\n-lakoća korišćenja i jednostavnost\nNaravno primećene su i loše strane razvoja ovakve aplikacije u pomenutom okruženju/platformi:\n-potreba za postojanjem .Net Framework podrške na računaru korisnika ,verzije 2.0 ili više\n-opterećenje lokalne mreže u situaciji kada je baza podataka sa ocenama na jednom računaru u lokalnoj mreži a aplikacija pristupa sa drugog-to je posledica same prirode SQL upita bazi i delimične nefleksibilnosti ADO.NET-a .\n-nepotpuna kompatibilnost sa našim školskim sistemom,što je posledica same prirode Online Grades sistema.\nOvakva klijentska aplikacija veoma dobro podmiruje potrebe za koje je namenjena.Međutim sam pristup razradi problema ,kao i njegovo rešavanje je donelo i set prednosti i mana.Ova aplikacija ,dakle,je specijalizovana samo za potrebe generisanja eksport fajla sa ocenama za Online Grades sistem za prikazivanje ocena učenika na internetu.Ko takva ona odlično podmiruje potrebe jedne prosečne školske ustanove,mada je sam Online Grades sistem ipak optimizovaniji za visokoškolske ustanove.Mogućnost aplikacije da nezavisno od samog Online Grades sistema generiše fajl sa ocenama jeste i najveća prednost,ali i mana same aplikacije,jer kako je potpuno nezavistna u odnosu na sam sistem aplikacija generiše eksport fajl sa svim ocenama u bazi a ne vodi računa o onim koje već postoje u bazi Online Grades sistema.To dovodi do nepotrebnog zatrpavanja servera nepotrebnim podacima ,koje ovaj odvaja,i odbacuje, jer ih već ima.\nDalji razvoj ovakve aplikacije je najpoželjnije voditi u smeru pune Web aplikacije napisane na primer u PHP-u koja je u potpunosti prilagođena Online Grades sistemu škole,ali koja i koristi samu bazu podataka ovog sistema za čuvanje i direktan unos podataka u sistem.Takođe trebalo bi zadržati izvesnu dozu nezavisnosti,tj. postojanja mogućnosti da se generiše eksport fajl za kasnije,poželjno,automatizovani proces aploada.\nTokom izrade ovog maturskog rada korišćena je sledeća literatura i izvori:\n1. Online Grades Internet Grade Posting System – dokumentacija vezana za način rada ovog sistema za prikazivanje ocena,kao i za format xml fajla za unos ocena i način na koji je organizovano arhiviranje podataka u bazi: http://onlinegrades.sf.net/\n2. Easy Grade Pro (EGP) – klasičan elektronski dnevnik potpuno prilagođen pomenuom sistemu.Korišćena je pomoć korisniku ovog programa radi lakšeg organizovanja baze podataka učenika.\n3. Mala škola programiranja – publikacija sa osnovama programiranja u C# i Microsoft Visual Studio 2008 kao i sa osnovama upotrebe ADO.NET-a i SQL –a za potrebe aplikacije. http://www.microsoft.com/scg/obrazovanje/pil/programiranje/default.mspx\n4. Matična internet stranica Microsoft Visual Studio alata –puno korisnih primera i dokumentacije u vezi sa programiranjem u C# i Microsoft Visual Studio 2008 kao i o mogućnostima .NET Framework-a : http://www.microsoft.com/express/sql/default.aspx\n5. Relacioni model baza podataka http://en.wikipedia.org/wiki/Relational_model\n6. XML- format dokumenata,server parseri itd... http://www.w3.org/XML/


Izložba „Pisati se mogu samo privatne vesti“ - JUGPRESS\nIzložba „Pisati se mogu samo privatne vesti“\nPostavio: Jugpress 26 Septembra, 2019\nU Odeljenju periodike Javne biblioteke „Bora Stanković“ u Vranju, u petak, 27. septembra, biće otvorena izložba „Pisati se mogu samo privatne vesti“: privatna korespondencija tokom Prvog svetskog rata autora Nemanje Kalezića i Jasmine Tomašević.\nIzložba je osmišljena sa ciljem da se predstavi jedan manje poznati aspekt svakodnevice srpskog naroda koji je bio uvučen u ratni sukob. Specifične okolnosti u kojima se našao u periodu od 1914. do 1918. iznedrile su potrebu za raznim vidovima privatne korespondencije.\n„Izložbom želimo da prikažemo različite vidove komunikacije, poteškoće koje su morale biti prevaziđene da bi se kontakt uspostavio, kao i činjenicu koliko je taj kontakt bio značajan svima koji su se našli u ratnom vihoru. Izložba je podeljena na tri segmenta, Reč, Cenzura i Vest. Ovakva podela proističe iz našeg ubeđenja da su ova tri pojma bila prisutna u svakom obliku privatne korespondencije. Vesti su se širile rečima, dok je cenzura predstavljala nezaobilazni deo oblikovanja vesti“, kažu autori.\nPostavku prati i odvojeni segment u formi ilustracija i interaktivne mape.\nIdeja je da se kroz ovu formu prikažu neke od najslikovitijih situacija na koje su autori naišli tokom istraživanja.\nPored građe koja se čuva u Narodnoj biblioteci Srbije, korišćena su pisma dostupna u digitalnoj biblioteci „Veliki rat“, kao i u privatnim kolekcijama.\nIzložba će biti otvorena u 19 sati i posetiocima će biti dostupna do kraja oktobra.


I posle stotinu filmova učim glumu\nJedan od najgledanijih filmova ovoga leta (do sada je zaradio preko 360 miliona dolara širom sveta), „Betmen počinje“ Kristofera Nolana, uskoro će se naći i na DVD izdanju. Za tu priliku, zahvaljujući predusretljivosti distributerske kuće „Tuck“, „Blic“ je dobio ekskluzivni telefonski intervju sa ser Majklom Kejnom, koji u filmu tumači batlera Alfreda.\nOvaj izuzetno prijatan 72-godišnji džentlmen u nedavnoj anketi svrstan je među pet najvećih britanskih glumaca, a 1997. magazin „Impajer“ stavio ga je na 55. mesto svoje liste sto najboljih glumaca svih vremena. Dobitnik dva „Oskara“ („Hana i njene sestre“, „Život nema pravila“) i otac dve kćerke, Majkl Kejn je vlasnik i šest restorana u Londonu i jednog u Majamiju. Smatra da je njegov najbolji film u karijeri „Tihi Amerikanac“, posle koga je odlučio da više ne prihvata glavne uloge, već samo sporedne kojima pristupa jednakim žarom i jednakom posvećenošću.\nGospodine Kejn, kakva iskustva nosite sa snimanja „Betmena“?\n- Apsolutno fantastična. Veliki sam obožavalac Kristofera Nolana. Kada sam pročitao scenario, logičan i realističan način na koji ga je Nolan napisao, znao sam da će ovaj Betmen biti drugačiji od svih prethodnih i oduševljeno sam prihvatio ulogu. Takođe, nikada do sada nisam igrao u nekom blokbasteru, tako da mi je veoma drago što sam se i u tome okušao u ovom periodu svoje karijere.\nDa li ste gledali prethodne filmove o Betmenu?\n- Jesam, i veoma sam uživao u njima. Ali razlika je u tome što su se reditelji do sada uvek koncentrisali na negativce, a Betmen je bio samo neki dasa koji leti okolo u kostimu šišmiša, pri čemu ste se stalno pitali kako on to izvodi. U ovom filmu Nolan je to objasnio vrlo jednostavno i pažljivo. Takođe, mislim da je vraćanjem na početak priče o Betmenu, to jest Brusu Vejnu, ovaj junak prikazan kao ljudsko a ne nadljudsko biće, ranjivo kao i svi mi.\nZa Betmenovu humaniju crtu jednim delom je zaslužan i vaš lik, lik njegovog sluge Alfreda, koji svog gospodara Vejna stalno drži na zemlji.\n- Pošto je Brus Vejn rano ostao siroče, Alfred mu je bio ne samo sluga već i otac. Iako toga nije bilo u scenariju, ja sam u svojoj glavi stvorio čitavu istoriju o Alfredu. Lik sam zasnovao na jednom vodniku koga sam poznavao iz vojske, a glas sam „pozajmio“ od svog poručnika kada sam imao 18 godina. On je bio pripadnik SAS jedinice, koji je ranjen i koji je, kako više nije mogao da se bori, prekomandovan na održavanje kantine. Tu je naučio da kuva. Dakle, kao strogo vaspitan vojnik i odličan kuvar, bio je idealan da radi kod Brusovog oca, milijardera.\nZanimljivo je da su u poslednje vreme snimljena čak tri rimejka vaših ranijih filmova („Alfie“, „Get Carter“, „Italian Job“)... Spajk Li nedavno je izjavio da taj novi trend filmovanih stripova i rimejkova pokazuje da Holivudu nedostaje svežih ideja. Šta vi mislite o tome?\n- Snimanje filmova danas je izuzetno skup posao i mislim da se zbog toga producenti odlučuju na garantovan uspeh, a to su pre svega filmovi o superherojima. Ali i među vlasnicima studija postoje ljudi voljni da rizikuju. Takav je bio direktor „Vorner bradersa“ koji je projekat od 150 miliona dolara dao u ruke jednom Kristoferu Nolanu, reditelju koji je do tada snimio svega dva, doduše odlična, niskobudžetna filma - „Memento“ i „Insomniju“.\nNačuli smo da ste potpisali ugovor i za nastavak filma „Betmen počinje“?\n- Da, radni naslov je „Džoker“. Kristijan Bejl će opet igrati Betmena, ali to je sve što sada smem da vam kažem.\nSvojevremeno ste napisali knjigu o glumi. Da li je još išta ostalo što biste mogli da naučite o njoj?\n- To je u stvari bila TV emisija o nekim malim glumačkim trikovima, koja je kasnije pretočena u knjigu. Čovek stalno uči i ni u jednom poslu ne možete reći da znate sve, a naročito ne u glumi.\nKoji je vaš prioritet u odabiru uloga?\n- Scenario, scenario i samo scenario! Dobro, važno mi je i sa kim radim. Betmen se boji slepih miševa. Čega se vi, privatno, plašite?\n- Najviše se bojim raka i tih stvari, pošto sam pravi manijak kada je reč o kontroli zdravlja.\n- Moja pokretačka snaga je moja porodica. Pravi sam porodični čovek, oženjen sam istom ženom 36 godina.\nŠta je recept za jedan uspešan brak?\n- To što smo jednaki partneri. Naši životi su toliko isprepletani da ne bismo mogli da ih razdvojimo ni kada bismo hteli.


Canon Colorado 1650 i njegovo UVgel 460 mastilo dobili 3M sertifikaciju za garanciju performansi\nApr 10, 2020 3M, Canon Srbija, Canon štampač\nCanon Production Printing sa ponosom objavljuje da je 3M sertifikovao Colorado 1650 i njegovo UVgel 460 mastilo svojom 3M garancijom performansi (3M Performance Guarantee). 3M je istestirao UVgel 460 mastila na širokom spektru svojih medija. Ova sertifikacija dokazuje da aplikacije odštampane na štampaču Colorado 1650 u kombinaciji sa 3M-ovim odobrenim medijima postižu najviše standarde kvaliteta.\nColorado 1650 je nagrađivani štampač na izmenljivim rolnama (roll-to-roll) koji ima fleksibilan, a opet robustan komplet mastila i FLXfinish, novi pristup LED sušenju koje omogućava korisniku da izabere između mat ili sjajnog režima za svaki pojedinačni otisak. To znači da korisnici mogu da postignu različite estetske završnice bez potrebe za zamenom mastila ili medija.\nColorado 1650, koji je predstavljen na sajmu FESPA 2019 u Minhenu odmah je postigao uspeh i dobio je priznanja korisnika zato što je mogao da štampa širok spektar različitih aplikacija, kako za unutrašnju, tako i za spoljašnju upotrebu.\nCanon i 3M blisko sarađuju na obezbeđivanju kvaliteta i performansi\nCanon je blisko sarađivao sa kompanijom 3M na obezbeđivanju kvaliteta i performansi UVgel otisaka na širokom spektru 3M medija.\n„Kada smo počeli sa razvijanjem naše revolucionarne UVgel tehnologije, naša ambicija je bila da iskombinujemo sve prednosti postojećih tehnologija mastila u jedno rešenje i da našim klijentima pružimo mogućnost da rade sa najširim mogućim spektrom medija“, kaže Dirk Brouns, potpredsednik za grafiku velikog formata u kompaniji Canon Production Printing.\n„Sjajno je videti da je proizvođač medija 3M sertifikovao UVgel mastilo i Colorado 1650 otiske 3M garancijom performansi, demonstrirajući da naši klijenti mogu dosledno da postižu visokokvalitetne i pouzdane otiske. Naša korisnička baza koja se stalno uvećava brzo usvaja UVgel kao omiljenu tehnologiju, kako za medije koji su u širokoj upotrebi danas, tako i za buduće kategorije u nastajanju, kao što je medij za štampanje bez PVC-a.“\nCanon imagePROGRAF prodat u 23.000 primeraka u EMEA regiji


Foto: Tanjug / AP, OSCE, Shutterstock / RAS Srbija\nNakon najava da bi Bolton ukoliko Priština ukine takse, o čemu je "Blic" pisao, mogao da dođe u posetu Beogradu i Prištini, u američkoj stručnoj javnosti podigla se nova bura u čijem centru se našao upravo stav Boltona o razgraničenju. Tu buru inicirao je i sam Džozef.\n"Razmena teritorija na Kosovu je jako opasan scenario kojim se ne bi rešio spor u odnosima dveju strana već bi se situacija samo zakomplikovala, a istovremeno to nije zvaničan stav Stejt Dipartmenta", ovako je kontroverzni američki profesor Edvard Džozef prokomentarisao viđenje savetnika američkog predsednika, Džona Boltona o rešenju kosovskog čvora tvrdeći da se ipak u američkoj "kuhinji" kuva nešto drugačiji stav o mogućem rešenju ovog decenijski spornog pitanja.\nU razgovoru za Radio slobodna Evropa, predavač na Institutu za međunarodnu politiku Univerziteta Džons Hopkins u Vašingtonu, Edvard Džozef je govorio o mogućim scenarijima za rešenje kosovskog pitanja i o mogućnosti da Bolton poseti Srbiju baš u vreme kada će SAD krenuti u ofanzivu rešavanja kosovskog problema. On smatra da Boltonov stav o mogućem razgraničenju nema široku podršku u SAD i da predstavlja "igranje vatrom".\n- Bolton je u Ukrajini siganlizirao svoju podršku za razmenu teritorija između Srbije i Kosova kao rešenje. To je opasan scenario kojim se ne bi rešio spor u njihovim odnosima. Naprotiv, zakomplikovao bi situaciju, gotovo bi sigurno okončao prisustvo Srba na jugu Kosova, ugrozio bi status Dečana, Gračanice i drugih značajnih srpskih zadužbina. Time bi se odmah otvorila šira regionalna pitanja, kao što su status Sandžaka i Republike Srpske - rekao je Džozef, koji je inače javnosti pozant po svom oštrom stavu o kosovskoj nezavisnosti za koju se u svojim naučnim radovima i tekstovima zalaže.\nOn je, međutim, istakao i da ne veruje da će do Boltonove posete regionu i zaista doći.\nMogući Boltonov dolazak u Srbiju, koji je najavio i ministar spoljnih poslova Ivica Dačić, značajan je sa više strana budući da jedan od retkih američkih zvaničnika koji je dao zeleno svetlo razgraničenju Srba i Albanaca o kome se do tada samo spekulisalo u javnosti. On je svojom izjavom da Amerika ne isključuje teritorijalne korekcije pre godinu dana stavio na sto priču o razgraničenju kao potencijlanom rešenju za kosovski čvor, ali i pratično označio promenu politike Vašingtona prema promenama granica na Balkanu.\nBoltonov dolazak je prema Džozefovim rečima potpuno neizvestan\nPodsećamo, tokom prve polovine godine Džozef je čak dva puta pecnuo Srbiju i to oba puta ulazeći u pitanje unutrašnje i spoljne srpske politike.\nLavinu negodovanja izazvala je njegova izjava u intervjuu za "Radio Slobodna Evropa" u kome je, pojašnjavajući navode svoje prethodno objavljene analize, poručio Srbija mora da odustane od severa Kosova. Tom prilikom on je navode da je sever "leglo bezakonja i dodao da se samo, ako se Sjedinjene Američke Države uključe u dijalog Beograda i Prištine, može doći do rešenja".\nTakođe, on je kasnije u svom autorskom tekstu objavljenom na sajtu časopisa "Forin polisi" istakao i da bi Zapad trebalo da ima novu strategiju za Kosovo, čija bi okosnica trebalo da bude princip "štap i šargarepa". Tada je predložio i kaznu za Srbiju ukoliko ne izvršava zadato.\nSAZNAJEMO: SAD POJAČAVA PRITISAK Visoki američki zvaničnik koji je PODRŽAO RAZGRANIČENJE uskoro stiže u Beograd i Prištinu?\nNaime, naveo je da Kosovo treba priznati nakon čega će SAD poslati svoju finansijsku i vojnu pomoć. Ovom prilikom je otišao toliko daleko da je čak istakao da ukoliko se to ne desi, Srbija će dobiti "kaznu", i to onu u vidu jače podrške kosovskoj vojsci, angažmana na priznavanju nezavisnosti i uskraćivanja Srbiji razvojne pomoći iz EU.\nOglasio se i nakon otkazivanja samita u Parizu kada je istakao da je vreme da se SAD konačno uključe u dijalog između Beograda i Prištine.


ИНТЕРВЈУ ГЕНЕРАЛНОГ ДИРЕКТОРА ЗА НАЈЧИТАНИЈИ СПОРТСКИ ПОРТАЛ У БОСНИ И ХЕРЦЕГОВИНИ! – Фудбалски клуб Вождовац – Football Club Voždovac\nINTERVJU GENERALNOG DIREKTORA ZA NAJČITANIJI SPORTSKI PORTAL U BOSNI I HERCEGOVINI!\nVOŽDOVAC PRIMER I ZA KLUBOVE VAN SRBIJE! MEDIJI IZ REGIONA ŽELE DA ZNAJU TAJNU VOŽDOVCA\nTransfer Filipa Stuparevića u Votford, kao i raniji transferi koje je napravio FK Voždovac, podstakao je Novinare najčitanijeg bosansko-hercegovačkog sportskog portala sportsport.ba da potraže tajnu uspeha funkcionisanja kluba direktno od direktora kluba Gorana Grkinića.\nU intervjuu za pomenuti portal pod nazivom „Voždovac za primjer klubovima u BiH“, Grkinić je izjavio da stabilnost i uspeh Voždovca dolaze iz višegodišnjeg sistemskog rada, „Poverenje i strpljenje, to je naša dobitna kombinacija. U Srbiji postoje samo dva privatna kluba i Voždovac je jedan od njih. Kada sam stigao u klub pre četiri i po godine, zajedno sa predsednikom napravljen je dugoročni plan. Klub vode izuzetno mladi ljudi koji žive u korak sa vremenom i svi smo kao jedna velika porodica. Na tom principu funkcionišemo i sve što radimo u skladu je sa onime što je pre skoro 5 godina zacrtano, i daje velike rezultate.“, naglašava Grkinić uspehe kao timski rad celog kluba.\n“Imali smo svojevremeno, kada je bio u Radu, razgovor s njegovim roditeljima, on je tada imao 15 godina i u razmaku od dve godine on je igrački eksplodirao. Igrao je za reprezentaciju koja je bila jako uspešna. Znali smo o kakvom se potencijalu radi i bilo je potrebno samo omogućiti mu kvalitetne uslove, kako na terenu, tako i sve ono što je potrebno mimo terena. Imao je svu moguću podršku i to je rezultiralo da sa 18 napravi transfer u Watford. Mi sa ovim transferom sada smo obezbeđeni za naredne tri godine”, priča Grkinić I dodatno pojašnjava u čemu je štos\n“Mi smo klub koji je u Beogradu osuđen na bivstvovanje između Zvezde i Partizana za koje navija 80 posto stanovništva ne samo u Beogradu, već u Srbiji. Oni imaju najširi prostor i najveću mogućnost za dovođenje mladih igrača sa strane, ali šta se dešava, oni su uvek pod imperativom rezultata i nemoguće je da neka od te dece dobiju tamo šansu. Mi smo se opredelili na stvaranje vlastitih igrača i dovođenje onih koji ne dobijaju pravu šansu u svojim klubovima, a talentovani su. Na početku smo angažovali mlade, stručne, obrazovane trenere u omladinskoj školi i počeli proces. Stuparević nije prvi igrač koji je otišao u Evropu direktno iz Voždovca. Prethodno je Saša Ivković otišao u Maribor, a uzeli smo ga iz Partizana gde je bio 30. igrač. Dejan Georgijević je u Ferencvarošu, Aleksandra Filipovića smo uzeli iz Jagodine, a prodali u BATE Borisov, još je tu dosta igrača…”\nCEO INTERVJU MOŽETE PROČITATI NA SAJTU SPORTSPORT.BA :


VELIKI KORAK za nauku i čovečanstvo: Prvi živi roboti! (VIDEO) | Mondo Portal\nRoboti naucnici napravili zive robote\n21. septembar, 18:01\nVELIKI KORAK za nauku i čovečanstvo: Prvi živi roboti! (VIDEO) 3 Podeli Podeli na facebook Podeli na twitter Podeli na viber Pošalji na mail\n14.01.2020. / 10:27\nIzvor mondo.rs 14.01.2020. / 10:27\nOve mašine su manje od milimetra i dovoljno male da mogu da putuju kroz ljudsko telo. Mogu da hodaju, plivaju i prežive nedeljama bez hrane. Takođe, mogu da funkcionišu u grupama.\nNaučnici su uzeli matične ćelije iz embriona žabe i ostavili ih u inkubaciji. Zatim su ćelije isekli i preoblikovali u posebne "telesne forme" koje su ustvari dizajnirani superračnuar. Napravljene su forme koje nikad do sada nisu postojale u prirodi.\nKsenoboti, kako se nazivaju, imaju i sposobnost samoizlečenja. Kada su naučnici posekli jednog od njih, on se sam od sebe zacelio i nastavio da se kreće.\nnauka roboti žabe\nOno sto leci moze i da ubije.Vreme je za nuklearni rat pa ko prezivi neka razmislja gde smo mi pogresili.\nVelika i to velika Greška ist... Nas\nUpravo gledate PONOS SRPSKE ARMIJE: Borbeno vozilo "Miloš" prošlo sva ispitivanja! 7 Info video Pre 41 min Vozilo "Miloš", može se koristiti za patrolu i izviđanje, kao komandno ili sanitetsko vozilo, zatim za...


Doljevački komunalci kupili kamion sa platformom – Radio Koprijan\nhome Društvo, Vesti Doljevački komunalci kupili kamion sa platformom\nPosted on 07.08.2020.\nNedostatak adekvatne platforme za održavanje ulične rasvete i seču visokog rastinja otežavao je ovaj posao radnicima Javnog komunalnog preduzeća Doljevac. Sredstvima iz opštinskog budžeta dana je nabavljena savremena platforma koja će doprineti bržem i boljem obavljanju pomenutih poslova.\nPrema rečima direktora doljevačkih komunalaca Dalibora Stamenkovića cena kamiona sa platformom je oko 2 miliona dinara.\nStamenković ističe da su ranije morali da iznajmljuju vozilo sa platformom, obično od Jugoistoka Niš, ali će sada, posedovanjem sopstvene platforme posao biti na vreme odrađen i nećemo više imati neispravnu uličnu rasvetu.\nKamion sa platformom biće stavljen odmah u funkciju jer velike probleme oko bandera zbog viskog rastinja građani najviše prijavljuju iz Pukovca, Doljevca i Malošišta. Posedovanjem vozila problemi biće brzo rešeni na terenu i olakšati rad radnicima JKP Doljevac.\nM.J. Foto: JKP Doljevac


Aleksandar Prica – Asocijacija duga – Optimist LGBT+ magazin\nAsocijacija DUGA je posvećena radu sa klijentima, najviše u oblasti zdravstvene i socijalne zaštite, a od prošle godine više je počela da se bavi pitanjem bezbednosti. Iako je sedište Asocijacije DUGA u Šapcu deluje na teritoriji cele Srbije, odnosno, odakle god korisnici iz LGBTI populacije pozovu ili njihovi roditelji. Osnivači Asocijacije DUGA dolaze iz malih mesta i osnovana je kao odgovor da se sve aktivnosti i podrška LGBTI osobama dešavaju samo u velikim gradovima. Razgovarali smo sa Aleksandrom Pricom iz Asocijacije DUGA koji se potrudio da nam predstavi aktivnosti, rezultate i buduće planove.\nKoliko je teško raditi i voditi jednu LGBTI organizaciju na lokalu?\nAsocijacija DUGA postoji 13 godina, iako je svima poznato gde su naše prostorije u Šapcu, nikada ni naši aktivisti, a ni klijenti, nisu imali bilo kakvih problema prilikom dolaska ili odlaska iz naših kancelarija, dropin centra ili hostela. Na fasadama naših zgrada, nikada nisu bili ispisani grafiti, polupani prozori ili se ispred desilo bilo šta, što bi nas moglo uznemiriti. Smatram da ukoliko nađemo adekvatan pristup i otvorimo se prema većinskoj zajednici da se znatno smanjuje mogućnost da se dese incidenti. Naravno, na početku je bilo jako teško da nas lokalne institucije prihvate kao saradnike, ali danas već nije tako. Adekvatnim dobro osmišljenim strategijama, doveli smo do toga da nas recimo u Šapcu gde nam je i sedište, gledaju kao značajnog saradnika, ne samo po pitanju rada sa LGBTI zajednicom i njihovim porodicama već i mnogo šire. Asocijacija DUGA je jedino udruženje građana koje već četvrtu godinu za redom od Grada Šapca dobija finansiranje za po dva projekta godišnje. Predsednik Asocijacije DUGA je član Saveta za rodnu ravnopravnost na teritoriji Šapca i član Saveta za zdravlje na teritoriji Šapca. Naravno, trebalo nam je mnogo godina rada da dođemo do ovoga, ali su se trud uložena energija i istrajnost na kraju isplatili. Pored grada Šapca finansiralo nas je još osam gradova u Srbiji, jedino smo prilikom poslednjih izbora imali problema u Trsteniku, gde je lokalni „političar“ iz SNS, prozivao tadašnju vladajuću koaliciju zbog finansiranja jedne LGBTI organizacije, ipak moram reći da su nas ispoštovali i do kraja finansirali projekat.\nČITAJTE: Benedict Cumberbatch: Kao Alan Turing u filmu “The imitation Game”\nKoliko se pad godišnjeg budžeta u 2015. godini odrazio na aktivnosti organizacije?\nU 2015. godini budžet Asocijacije DUGA je sa oko 150 hiljada evra, pao je na nešto više od 30 hiljada i taj pad se nije odrazio na kvalitet našeg rada, ali na broj aktivnosti jeste. Ono što smo uradili jeste da je ceo tim Asocijacije DUGA radio volonterski i da tako održimo broj pruženih usluga. Već 2016. uspeli smo da godišnji budžet podignemo na nešto više od 100 hiljada evra i tako vratimo skoro 90% naših kapaciteta, naravno i dalje uz volonterski rad. Inače, od 2014 godine, ceo tim Asocijacije DUGA volonterski pruža usluge prevencije HIV-a. I pored ovako teške finansijske situacije Asocijacija DUGA na godišnjem nivou na teritoriji Srbije savetuje i testira na HIV oko 8% svih savetovanih i testiranih osoba u Srbiji. Napominjem da ovu istu uslugu pruža još 28 državnih zdravstvenih institucija koje imaju zagarantovane budžete, tako da nije samo novac u pitaju, već istrajnost i ljubav prema ovom poslu.\nImali ste ambicije da Asocijacija Duga počne sa radom i u Beogradu?\nAsocijacija DUGA je 2015. godine otvorila svoje ogranke u Nišu, Beogradu, Novom Sadu i Kragujevcu, na žalost moramo priznati da oni nisu u potpunosti zaživeli. Jedino je ogranak u Nišu realizovao jedan uspešan projekat, ali to je nedovoljno za stabilno funkcionisanje ogranka. Ipak ogranci nam dosta znače, kada je potrebno što pre stići do naših klijenata i klijentkinja kada su u nekoj opasnosti, ali i za organizaciju aktivnosti na teritorijama ovih gradova. Naši aktivisti u Beogradu su recimo najviše posvećeni prevenciji HIV-a i ne interesuje ih toliko projektno delovanje, zadovoljni su time što volontiraju na ovako važnoj temi za LGBTI zajednicu.\nRadili ste mnogo sa socijalnim radnicima. Koju podršku oni pružaju LGBTI osobama i kako to praktično izgleda?\nAsocijacija DUGA je od 2011. godine akreditovala dva treninga za stručne radnike sistema socijalne zaštite, na temu adekvatnog pristupa u radu sa LGBTI osobama i njihovim porodicama. Do sada je osnovni trening prošlo 1037 osoba, a napredni 679 osoba iz 146 centara za socijalni rad i tri centra za porodični smeštaj i usvojenje. Potpisali smo memorandume o saradnji sa 97 centara za socijalni rad i utvrdili sistem upućivanja i izveštavanja o pruženim uslugama. Praktično, u svakom gradu u Srbiji sada imamo minimum jednog psihologa, pravnika i socijalnog radnika koji je spreman da u odsustvu diskriminacije, poverljivo, pruži adekvatnu uslugu LGBTI osobama i njihovim roditeljima. Ako neka LGBTI osoba ima potrebu za socijalom uslugom, potrebno je da se obrati Asocijaciji DUGA i mi ćemo joj preporučiti kom stručnom radniku u kom centru za socijalni rad da se obrati. U sistemu socijalne zaštite, naši korisnici mogu dobiti, psihosocijalnu podršku, pomoć da reše probleme sa porodicom u procesu coming outa, podršku u rešavanju problema sa nasiljem i diskriminacijom u porodici, školi, na poslu, fakultetu. Pomoć u smanjenju internalizovane homofobije, odnosno podršku u samoprihvatanju i savetovanje za probleme u partnerskim odnosima.\nProšle godine je saopšteno da postoji koncentrovana epidemija HIV-a među mladim gej muškarcima. Da li postoji odgovor na tu situaciju i šta se po tom pitanju radi?\nVeć godinama se zna da je u Srbiji koncentrovana HIV epidemija u populaciji muškaraca koji imaju seksualne odnose sa muškarcima. Negde oko 80% svih novootkrivenih slučajeva HIV infekcije je dijagnostifikovano zbog nezaštićenih analnih seksualnih odnosa između dva muškarca. Napominjem da je nezaštićeni analni seksualni odnos i do 10 puta rizičniji od nezaštićenog vaginalnog seksualnog odnosa. Asocijacija DUGA je posle odlaska Globalnog Fonda za HIV jedina organizacija koja radi kontinuirano sa gej populacijom. Na žalost pokazalo se i sada da se organizacije vode samo novcem i kada u nekoj oblasti nema finansija, bez obzira što su godinama dobijale donacije prestaju sa radom, a naročito ih ne interesuje gej populacija. Pitamo se kakve su usluge pružali i kada su dobijali novac za prevenciju. Ali ni država ništa nije bolja, ne znam da li zbog gej populacije ili nečeg drugog, mi prosto nemamo nikakvu podršku od strane nadležnog ministarstva za rešavanje ovog problema. Odgovorno tvrdim da Srbija više nema nacionalni odgovor na HIV infekciju. Nacionalna strategija je istekla 2015. godine, Republička komisija za HIV se sastala jednom od 2013. godine, Ministarstvo zdravlja ne zanima činjenica da bi Global Fond ponovo finansirao HIV preventivne aktivnosti u Srbiji. Prosto, gde god se obratimo, ređaju se obećanja, mada i ona sve ređe, da će se po ovom pitanju nešto učiniti. Na nama kao organizaciji je da se i dalje borimo da što više osoba iz gej populacije savetujemo i testiramo i to ćemo sigurno i raditi jer nam je stalo do zdravlja populacije, kojoj i sami pripadamo.


Saša Grabovac: Prolazi vrijeme jeftinog novca - Glas Srpske\nVeljko Zeljković 25.05.2022 07:01\n- Iako ne vjerujem da će ovo podizanje kamatnih stopa od strane ECB-a biti radikalno, određene negativne posljedice ćemo sigurno osjetiti, a posebno sektor privrede koji već posluje u ambijentu ekonomske neizvjesnosti. Ovaj rast kamata će prije svega osjetiti oni koji planiraju dizati kredite, a posebno oni koji budu željeli da refinansiraju svoje dosadašnje kreditne obaveze. Moraće se zaduživati po višim cijenama - istakao je Grabovac te dodao da će ove korekcije kamatnih stopa sigurno uticati i na državu, entitete i lokalne zajednice.\nGLAS: Da li u datim okolnostima, a do kojih je došlo zbog pandemije i rata u Ukrajini, može doći i do stagflacije u evrozoni, ali i BiH, odnosno do daljeg divljanja cijena i zaustavljanja rasta privrede?\nGLAS: Da li je moguće zaustaviti ovaj rast cijena te koliko je on ekonomski opravdan u svim slučajevima?\nGLAS: Komisija za finansije i budžet Doma naroda BiH podržala je Prijedlog zakona o dopunama Zakona o PDV-u kojim je predviđeno da niža stopa PDV-a bude određena u visini od pet odsto za osnovne životne namirnice, dok bi ona za luksuznu robu iznosila 22 odsto. Šta mislite o ovom prijedlogu?\nGLAS: Kako gledate na prijedlog da bude zamrznuta uplata doprinosa? Da li bi to omogućilo da se povećaju plate i u realnom sektoru?


Prema saznanjima "Maksbetsporta", Lois Dioni više nije u planovima Dejana Stankovića. Trener crveno-belih je precrtao Francuza, koji navodno ima probleme sa migrenom.\nIpak, to nije glavni problem, već činjenica da se Dioni nije snašao na Marakani i može da potraži novu sredinu, zajedno sa Aleksom Vukanovićem, kojem ističe ugovor prvog dana 2022. godine.\nPodsećanja radi, u zimskom prelaznom roku dres Zvezde će obući Ohi Omoižuanfo, a tu su Milan Pavkov i mladi Marko Lazetić, više nego dovoljno za napad na titulu i nadamo se što duži ostanak u Evropi.\nInače, Dionijeva pozajmica od Anžija je validna do maja, ali crveno-beli bi lako trebali rešiti taj problem, jer se ni Dioniju ne ostaje u prestonici Srbije.\nNi Zvezda ni Francuz nemaju šta da zatežu, jer je tamnoputi centarfor prokockao sve šanse kod Stankovića.


Strateg prvaka Španije je u razgovoru za “beIN Sports” rekao da je san svakog trenera da u svom timu ima takvog igrača i na taj način, direktno poručio da je Barselona zainteresovana da ga ponovo angažuje.\n“Voleo bih da mogu da ga treniram jednog dana jer je vrhunski igrač. Da budem iskren, ispunio sam san trenirajući Mesija, ali bih bio apsolutno oduševljen ako bi nam se Nejmar pridružio”, rekao je Setijen.\nSpektakl na “San Mamesu”: Bilbao ispratio Aduriza u penziju\n“Luis Suares se još nije u potpunosti oporavio uprkos tome što trenira sa prvim timom. Nedostaje mu kondicije i potrebno je nešto da mu podigne samopouzdanje. Bio je van terena neko vreme i očekujem da mu medicinski tim da dozvolu da može da igra za tri do četiri nedelje”, kaže Setijen.\nLionel Mesi je nedavno prokomentarisao kako bi Barselona sa igrom koju je prikazivala uoči pauze zbog pandemije koronavirusa, imala dosta problema u Ligi šampiona. Setijen je ubrzo posle toga rekao kako bi “voleo da ubedi Mesija da to nije slučaj”, da bi se sjajni fudbaler kasnije opet oglasio rekavši kako su mediji njegovu izjavu loše protumačili. Svejedno, trener Barselone opet priča na tu temu.\n“To je nešto o čemu se svakako dosta govori. Istina je da smo i on i ja ubeđeni da možemo da osvojimo Ligu šampiona. Istina je i da uvek ima prostora da se napreduje, ali svakako, Barselona ima dovoljno talenta u svojim redovima da osvoji takvo takmičenje”.\nZa Ivana Rakitića je rekao da je “i dalje u njegovim planovima”, dok je za pojedine igrače, koje štampa povezuje sa dolaskom u Barselonu, poput Miralem Pjanića rekao kako je u pitanju veliki igrač, ali da je samo jedan od onih koji se dovode u vezu sa klubom.\n“Drago mi je što ćemo završiti sezonu, svašta može da se dogodi u poslednjih nekoliko kola. Bez obzira što smo na vrhu tabele, svakako bih voleo da se sezona završi na terenu. Što se tiče Lige šampiona, više sam trenutno koncentrisan na ligaško takmičenje, ali svestan sam značaja i ovog takmičenja. Tu je situacija komplikovanija, jer jedan pogrešan korak može da znači i eliminaciju”, zaključio je trener Barselone.